Ka Kedam - Chinland Today Media\nJune 10, 2014 2:35 pm·0 comments\nRualpipawlin “Na u le tei cun ziang an lo phurh?” tiah in sut. “Thupi lo tuk, kedam men” ka ti. Asinan, tuini ah thaṭeen ka ruat salih, kedam si rak thupibik tiin thu cemnak ka tuah. Khawte ih rak um dah ti cu, kedam loin caw ka rak khaal, kedam lo in sapeel pawl ka rak thlun, kedam loin tlang khat le tlang khat ka rak liam. Kedam loin tlangval ka rak thiam!\nKa upa deuh tikah, kedam ka duh ve tiin ka nulepa ka dil ih, khawmpi na zawh thei hmaisabik ah kan lo leih ding in rak ti. Kedam in leih veteen, ka ke fai zetin ka kholh. Lungmuat thabik pawl ka hmang. Ka muat ngah nak le muat ngah lo nak cu a lang zet thotho. Ka kedam leimi ka bun tikah tulai buut pawl hnakin ka rinsan aw sawn hokhaw.\nKa kedam neih hmaisabik cu tui zuk ih ka tarmi vek “Siin-Cee” kedam rori a rak si. San khat a liam hnu ah cui kedam pawl tla – laar thar salin ka hnenah a thleng leh sal tiin ka ruat. Tuini ihsin hi kedam pahnih cun rinum zetin ka fehnak kip ah in thlun thlang ding ih kei khalin ka theitawk suah in ka duat ve ding tiin thinlung tiamkamnak ka tuah zo!\nKum Thar hrang Cahram: Lasi Fala ih Kum Thar Laksawng\nRamdang Ah Tlawngkai le Hnatuan Thok Hrang Nuntlan Daan


Megan Fox in a Pasal le Fa 3 Tanta in PaThlawi MGK a Dawi | Falam Online Media\nJune 27, 2020 admin\t0 Comments Celeb, US thuthang\nMegan Denise Fox (kum 34) cun a pasal Brian Austin Green (kum 46) le a fa 3 tantain pathlawi a dawi.\n2004, Hope & Faith TV show ah an tongaw thokih kum 6 sung an thlunaw hnu, 2010 ah daan pangai in an nei aw.\nAn tongaw pek ah Megan Fox cu kum 18 lawng a siih Green cu kum 30 a kim zo. Kum tanawtuk ruangah le Fox a nauhak tuklai ruangah Green cun thlunawkding a ngam ciah lonan Megan Fox in nasa zetin a lem ruangih thlunawthok an si.\nJune 24, 2010 ah mimalte sawmin kutsihnak an neiih innsang an din thok. Asinan, Megan Fox in innsangnu si, har a ti ruangah le awkkaitu umlo mahteum thlang sawn in August 21, 2015 ah an pa a ṭhen lawk nan kum 2016 thok ah komaw salin fa 3nak an nei.\nLemcang khawvel thlirtu pawl in an sungkauten innsangnuam an din tiin an lungawipi rero laiah April 25, 2019 ah Megan Fox in a pasal ṭhennakding a tawlrel lala. Cuih hnuin rapper Machine Gun Kelly (hminngai – Richard Colson Baker) thawn anthlunaw ṭan ih May 2020 ah a pasal thawn an ṭhenawfel thu a phuang.\nApasal hlun Brian Austin Green cun “2019 kum tawp lam ah zuknung cang dingin zarh 5 sung khual a tlawng, cuih hnu in kan thinlung a hlataw vivo.” tiin a sim.\nMegan Fox khalin “hmun hla ih zuknung lak dingin ka feh ṭum ihsin keimahten ka um le ka thinlung a zang ti ka hmusuak. a nuam ka ti. Ka pasal ka hua cuanglo. Nan, ka thinlung i nuam a timi hi ka thlun ta hrih ding” tiin a sim ve.\nInnsang nu tling a si zia, a fa le a ngaihtuah zia le tuni tiang a duh lai zia pawl khal Green in a sim ih, “Ziang tik lai khalah ka duh ringring. Innsang mawi, a special cuangmi innsang i dinpitu a siih a mah khalin i duh ringring ding ti ka thei. kan hlataw nan kan fa le ka duhdawtnak le kan zoh kan enkoldan cu a danglam dahlo ding” tiin a sim.\nMegan Fox le tu ih a tlangval thar Machine Gun Kelly cu Midnight in the Switchgrass timi zuknung cangnakah an tongaw ih cui ni in an thlunaw thok.\nGreen cun Megan Fox le Machine Gun Kelly karlak ah ziang thu hman a um lo ih rualpiṭha men an si thu le a fan pawl in an pahnih khi misual, a nih hi miṭha hremtuartu/puahcawktuar vekih ruatlo ding in a fan pawl a ngen.\nGreen in rualpi ṭha men si vekin a rel nan tulai fang ih Megan Fox le Machine Gun Kelly zuk zoh a si le nupa laate vekin an kut kaiaw in an vak ringring a si.\n← Ni 2 sungah Minung 110 Ṭek in tlak that\nSahara Nelrawn thlisia ‘Godzilla Dust Storm’ in US ram nuai ding →


Burma Ram Feh Dan Ding Part 17 - Chinland Today Media\nBurma Ram Feh Dan Ding Part 17\nHimi cahram pawl ka ngan pek Part I ah khan kei cun Burma ti hi ka run hmang ding tiin ka ti zo.Kawl tong i ka tong ah cun Myanmar ti in ka hmang ko ding.A si nan English i ka tong ah maw Lai tong i ka tong lai ah maw cun Myanmar ti hmang lovin Burma ti ka hmang ding.\nBurma ti hman teng teng ka duh ruang ah tui a cozah pawl an ngeh them them lai ah cun harsatnak ka tong ding ti khal ka thei.Thutthimnak ah,tu ah NGO fate zet Burma Charity Fund ti ka nei.Tu fang ah Rangoon ah cun tlung seh la,Burma ti hmin hmang cun ka NGO registration ka tuah thei lo ding ti ka thei ko.\nLeitlun ah dan zawh kim thei ti hi kan um lo ding.Pi Suu Kyi khal tui tum i Europe a tlawn nak ah 2008 danpi a pah bal theu nak a um ta ria.Cucu English i a tong nak ah Myanmar ti hmang duh lo vin Burma ti a hman theu mi hi a si.Kei cu ka lung a awi law law fam teh.2008 danpi ah cun Englsih i an ngan nak khal ah The name of our country i Myanmar an ti ding.Cucu Suu Kyi cun a pom ta ria lo.Pi Suu Kyi vek in kan nih pawl khal in ka pom lo.Pi Suu Kyi si lo,MP dng pawl cu siseh la cun an ban rori ding.\n2008 i thlipi Nagris a hran ruang i Burma i mi thawng sawm tel an thih tum i Burma sung i Burma bom nak ramdang hotu pawl thawi an tawlrel nak ah British palai in Burma ti a hmang i cu cu Kawl hotu pa in a don i,British pa cun Burma ram sung na na na ah cun Myanmar tiin a thleng leh.\n1989 hrawng ah khan a si i,tui ralkap cozah in Mirang tong i kan tong khal ah Burma ti kan hmang nawn lo ding,Myanmar ti kan hmang ding an ti i,Rangoon kan ti nawn lo ding i,Yangon kan ti ding an ti.\nHimi thu ah Pi Suu Kyi cun kan ram democracy a si ngai ngai tik ah mipi aiawh pawl thawn tha ten kan rel tlang ding i,ziang tin kan hmang ding ti cu kan ngaihtuah leh ding a ti.Ka lun a kim nasa.Tui tum i MP a si hlan khal ah,Rangoon i um cing in Mirang pawl i interview an tuah nak ah Burma ti hi a hmang ring ring.\nUSA,British a cozah pawl khal in Myanmar ti hi an hmang duh lovi,Burma ti hi an hmang tho tho.Ralbawi pawl i duhzawng an thlun duh ce lo.Cu vek tho tho in Britain ram i newspapers pawl,USA i Time,Newsweek ti vek pawl,BBC radio ti vek pawl khal in Burma ti hi an hmang sawn rero a si.Kei khal hi ka theih tawp in Burma ti hman lam ah ka tang ring ring ding.\nRam hmin hi a thupi tuk.Russia ram kha 1917 i Communist ram an run din tikah khan Russia si lo miphun an ram sung i um pawl lung kim nak ah tiin Russia ti tel lo law law Union of the Soviet Socialist Republic (USSR) tiin an ram hmin kha an run phuah a si.Soviet Union a keh siat hnu lawng ah Russia ti hi an run hmang sal men.\n1966 ah khan a si i,Rangoon ah phun 10 ka zir.Cumi kum ah Burma cun football ah Asian champion an ngah.Footballer Rangoon i ra tlung pawl cu Kamayut Hletan i sin kan rak hmuak. A tir ah cun lungkim zet in ka rak hmuak ve i,a si nan Kawl pawl i doh Bamar kuah,an ti tam tuk tikah kei mah le kei mah Bama ah tel lovin ka hmu aw.Cumi tum i sin kan ram a that ngai ngai nak ding ah cun ram hmin khal thleng a tul a si hi ka ti thlang.\nA si le ziang tin saw kan thleng ding.Kei cun tu hlan kum 45 lai i sin hmin ka duh mi cu Pyithongsuh ti seh la ti hi a si.Himi hi Kawl tong cu a si ko.Cule dictionary ah Pyitongsuh ti hin meaning 2 a nei ding.Pakhatah cun this is the name of a country formally known as Burma ( Myanmar) an ti ding.A dang leh ah cun Pyitongsuh means the joining together of states or provinces within a country an ti ding.\nKan ram hmin thleng duh hi kan Laimi hotu pawl ah cun ka thei ciamco lem lo.A si nan,Karen pawl cing cing,2005 i seminar pakhat i Chiangmai,Thailand ka feh nak ah KNU hotu ralbawi tum pipi pawl,kei hnak i kum 2 /3 i upa pawl,Rangoon university that lai i LLB tivek rak ngah man pawl in an nih khal in Myanmar ti le Burma ti khal an rak duh cuang lovi,Shwe Ngiangngan ( golden land )tiin maw culo le Irrawaddy ti khal in maw ti seh la kan rak ti ve tiin in sim.Ka thinlung te cun Karen pawl cing cing nan tawk a si hi ka ti.\nTu rori ah cun Kawl tong i ka tong ah cun Myanmar tihi ka pom i,Lai tong le Mirang tong i ka tong ah cun Burma tihi ka pom bik mi a si e.


Mindat boruak sosang, SAC ralkap hmai an nor vivo ih khuasung an neih thlang - Falam Online Media\nNilitnak Mindat doawknak cu boruak sosangzet si in theih a si ih SAC ralkap thazang tamzet in khuasunglam neih vivo in hmai an nor rero tiah theih a si.\nMizaanlam, SAC ralkap in ralkap thazang dang an kuat mi cu Mindat thawn peng 12 hrawng hlatnak Htinchawng ah mipi thawn nazetin an kap aw.\nTuizing, April 27, zing nazi 9 hrawngin kahdonak an ṭan ih SAC ralkap ih bomb den mi cun Htinchawng khua inn ṭhenkhat a ti kang tiah khuami pawl in an rel.\nMizaan lam ih Kalay, Gangaw, Pakokku ralkap thazang dang kuat tharmi pawl cun Mindat khuasung lut thei dingin hmai an nor vivo ih mipi lam (Chinland Defense Force – Mindat) khalin an khuapi hum tumin neihsun hriamhrei thazang thawn atu ah an do let rero tiah theih a si.\nMindat mipi le SAC ralkap cu a khaatkhaat in April 24 zaan in an kapaw thok ih nithumnak April 26 tiangah mipi lam in SAC ralkap 20 hrawng an that zo tiah CHRO in a tarlang.\nApril 26 zaan nazi 7 luan hrawngin kahawknak thawm a dai lawh ih April 27 zinglam nazi 9 hrawngin SAC ralkap thazang thar kuat bet mi le Mindat mipi an kapaw sal hi a si. Tuhrihtiangah kaphnih lam ih mithi, hliamhma tuar umzat cu thufelfai a suak hrih lo.\nApril 27, zaanlamri ih thunet suakmi ahcun SAC ralkap in hmai an nor vivo tiah theih a si ih Mindat khuasung lam an neih vivo ruangah khuami tamzet cun Mindat suahsan in hmunhim ah beunak an hawl tiah theih a si.\n← India cozah cu Leitlun huap mipi hmai ah Mualpi a Pho\nKNU in Thailand ramri ih Ralkap buuk an siim cu Ui le Ar tlan bangin SAC ralkap ṭhenkhat an tlan hlo →\nFalam in Mithi retnak Vurkuang Kan Nei Thlang\nFalam ih khawsa, Dalan tiih puhmi an kap that


Myanmar palik 19 hrawng cu himnak hawl in India ram ah an tlan lut - Falam Online Media\nKawl ralkap ukhruainak hnuai i hnaṭuan duhnawnlotu palik 19 hrawng cu India ram ah himnak hawl in an tlan lut tiah Indian police official in Reuters hnen ah a simthei.\nAn zaten hmunkhat ih tlantlang siloin Champhai le Serchhip lam in hmun 2 ih lut mi an si ih an him theinak dingah an hmin pawl khal tarlang a si lo.\n“Rank niam palik mipa hlir an si ih ralthuam hriamhrei khal an keng lo. India lam pan ih ratlantu kawlram palik dang khal an um lai” tiah thuthang an dawngdan vekin Indian police official cun Reuters hnen ah a sim.\nExclusive: Nineteen Myanmar police seek refuge in India, more expected https://t.co/dcghi0Jqw8 by @DevjyotGhoshal pic.twitter.com/L7q9e9ctA8\n— Reuters India (@ReutersIndia) March 4, 2021\nSerchhip palik ṭuanvonei Stephen Lalrinawma cun “an sim dan ahcun atufang ih kawlram uktu ralkap pawl i thupek an thlun duhlo/an thlun thei nawnlo ruangah India ram ah himnak hawl in an lut a si” tiah Reuters hnen ah a sim.\nRalkap pawl in Myanmar cozah thuneihnak an lak hnu ah rampi an uk hruai dan duhlo ruangih CDM luttu palik an tam zet nan kawlram suahsan in ramdang ih himnak hawltu palik cu a tuṭum hi voikhatnak a si tiah Reuters media cun a tarlang.\n← Kaihkhih tuar mi 3 luatnak hrangah Pastor pawl cangvai rero\nHnaṭuan thaapin CDM ih lutzotu Falam penghuap palik 15 an um zo →\nKBZ bank paisa phurtu mawṭaw suam tuar\nMay 13, 2022 May 13, 2022 Ni Hnem Sung 0


Covid-19 theh hnu Pope Francis in hmaisabik a tuukhaal khual tlawng nak ding February 8, 2021 | Radio Veritas Asia\nCovid-19 theh hnu Pope Francis in hmaisabik a tuukhaal khual tlawng nak ding February 8, 2021\nCovid-19 theh hnu Pope Francis in hmaisabik a tuukhaal khual tlawng nak ding\nPope Francis cu covid ruangah khawmzawhtu pawl thawn tlawngkai nithum ni tinte le Zarhpi ni tin ten live thlah ih tonawknak caanserh a cawlh nak hi thla reipi a si thlang.\nCu vekin nunphung, ramkhel, Biaknak lam hotu pawl thawn tonawknak, ramsung, ramleng a tuukhaal khualtlawnnak khal a rak cawl.\nHi a rak cawlh mi programme cu (2021, March 5) ni ah a thok sal ding a si. Covid theh hnu ih ramleng ih khual a tlawnnak ding ram cu Iraq ram a si.\nRome khuapi in (March 5) ni in a feh dingih Iraq ram ih ram tinkim thawn pehpar mi Airport ah sun ah a thleng ding a si. Cui hnu ah ram thu nei tu pawl in President inn ah rampi caanserh in an hmuak dingih President thawn khal an tong aw ding.\nPresident thawn an tongawk theh ah cui hmun ih thuneitu pawl, ram pehtlaih tu pawl, Puithiam pawl, Sister pawl thawn khal an tongaw ding.\nCu vek in Bishop pawl, Brother pawl le Pathian thu sim tu saya/sayama pawl le Iraq khualipi Baghdad khuapi ih um Syria Catholic Biakinnpi a si mi Rundamtu Bawinu Biakinn ah an tongaw ding a si. Cui hnu ah Missa sumnak cu Baghdad ah an tuah ding.\nMarch 6, Zarhte ni ah khuapi in Najaf ah a feh dingih a ropi zet mi Ayatollah Sayyid Ali Al-Husayi Al-Sistani ah khal a feh ding. Cui hnu ah Nassirya khuapi, Ur tlangrawn ih tuah ding mi Biaknak khat le khat thu rel tlang nak ah a feh ding a si.\nZaanlam ah cui hmun ah a feh sal dingih khuapi ih um Syria daan a hmang mi St. Jude Biakinnpi ah Missa raithawinak a tuah ding.\nMarch 7, Zarhpi ni ah cun Erbil khuapi ah a feh dingih Biaknak lam hotu pawl, mipi lam ih thuneitu pawl in an rak hmuak ding a si.\nCui hnu ah helicopter thawn Mosul ah a zam dingih cui hmun a thlen hnu ah Hosh al-Bieaa ah ralbuainak ih a sungtu pawl hrangah caan rei lo te sung thla a cam sak ding.\nCui hnu ah helicopter thawn Qaraqosh ah a feh dingih cui khuapi ih um Christian pawl thawn Sual hram nei lo in a seem mi Bawinu’i Biakinn ah an tongawk ding.\nCui ni sun hnu ah Pope cu Erbil khuapi ah a feh sal dingih ‘Franso Hariri’ leh nak zungah Missa sumnak a tuah ding.\nMissa raithawinak thehah Iraq khua ah a feh dingih tlawngkai nikhat ni, zinglam thlah nak puai theh ah Pope ih nili a rei mi, Covid theh hnu a Tuukhaal khualtlawnnak cu Rome ah a kir sal ding thu cu Vatican thuthang in kan dong a si.


Tlangsam Hi Covid-19 Na Damnak Hrangah Ṭha Tuk – Meifar\nTlangsam Hi Covid-19 Na Damnak Hrangah Ṭha Tuk\nJuly 31, 2021 admin Lawrkhawm 0\nAlfred Paro: “Kuchai Lama, KL, Malaysia ih um ka rualpa kan Laimi in Tlangsam suan mi hang a in ih a dam rori.\nTlangsam hi cuap lam hrangah a ṭha zet ti a si ih. Tlangsam lak ih faite ih khawlh ih suan ih a hang in cun thaw thawt a ṭhat tir tikah Oxygen khal a tamtir thei ti a si.\nRakhine pa ih Video thlah mi kha ka rualpa COVID ih damlo pa in a rak hmu ih cutin dam lo cingten harsa cingten tlangsam a va hawl ih anih cu a hnah lawng suang loin a ko (a hnge) thawn a suan cih. A ko ka ti tikah a cang mi a si lo. Zuk ih ka tar mi vek. Ka rualpa ih lak mi a suan mi a si.\nNi khat ah lakphak khuat khatin vawi 3 lole vawi 4 lai a in ih a dam nasa. Ka ṭha sawt tuk. Ka ngaih tuk a ti. Amah thawn nitin be aw ringring kan si ih mizan ih kan biakawk cu a harhdam tuk amah khal a nuam aw tuk.\nHimi a in hlanah Sibawi le nurse pawlih an pek mi Si a ei nasa. A dam deuh vek nan zamrang ih dam a duh ruangah Tlangsam hang a in nak a si. Ka rualpa hi Laimi Kuala Lumpur, Malaysia ih um a si. Kan biakawk lai zuk tla ka tar.\nKawrsen hruh khi amah a si. Tlangsam hang ka in hlan cu ih lawnglawng ka duh, ka tha a cem, ka zawng, ka taksa a rit. Himi tlangsam hang (ti) ka in hnu cu ka zangkhai, vak ka duh, hnaṭuan tla ka duh a ti. Tu cu kan dawr awng sehla hna ka ṭuan thei ding a ti. A in nak ni khat luan fang a si.\nKei hi ka COVID ve lo nan ka cuap lam hi a ṭha lem loih ka khuh ṭhungṭho ṭheu tikah ka la ve ih ka in ka in hnu in ka taksa a nuam vekin ka thei vawikhat lawng ka in lai. A hang hman kan in si kan tiih a hnah kan suan mi khal rawl hmeh ah kan hman men. Khasuan sen/rang le mah duhduh rawi in hmeh ah tuah a theih.\nRakhine pa ih video kha a rak ṭhahnem tuk. Mi dang hrang a duhsak tukih an dam lole ka hngawng ka tan ngam tivekin a rel. Anih cu Zumtu (Christian) a si loih a ṭawng a siat deuh khalle ngaithiam a theih. Ziang khal hi ngaih le ngaih lo timi cu aum ko.\nCunah na ngaih ve na hrangah a ṭangkai ve pangah tiah mipi theih dingih ka ngannak san a si. A suan dan a in dan vek cu mai ti dandan khal a pawi ciamco lo. Chemical tello mi a si tikah amal tuk a tam tuk tiah buai ding a um lo. Tihang kan in vek men vek a si ko.\nṬihnunnak pakhat khal a um lo. Damnak ngaingai neitu cu Pathian a si. Asinan Pathian in amai sersiam mi milai hnenah fimnak a pe ih cumi hi kan hman thiam ding hi in duhsak. Harhdamnak thu ah mah khalih cangvaih ding ih Pathian in in siang. Mize cu Pathian in a rem ve lo.\nA in tla a har lo. Mi damlo hrangah malte khalin in a theih tam deuh khalin in a theih. Mi na nan pek ruangah a dam tla a si thei. Asinan himi nan pek ruangah cun siatnak lam cu a um hrimhrim lo ding. Chemical tel mi a si lo. Ka rualpa khal khuatkhat a in men vawi khat a in ah. Ni khat ah vawi 3 lole 4 a in. Kei tla khuat khat ka cuap hrangah ka in men. In le a har lo.\nKa rualpa COVID ih Tlangsam hang a in ruangah a dam ih cunah midang tla an dam thei pangah tiah ka thlahnak a si. Tlangsam cu lei le a ṭul lo hmun tin deuh thaw ih um a si ruangah kan Laimi hrangah a ṭhathnem pangah ti a si. Mai thiam dandan in tuah le in a theih. Mipi harhdamnak duhtu… (Rakhine pa ih video zoh duh hrang a hnuaia)\nSii Lei Dingin Mipi 1000 Lenglo An Tlaraw Ih Ralkap In Siidawr An Kharter\nA Pasal Ih Cakuat Arak Siarsak Ruangah Thawngthlak Le Cawhkuan A Tong


The 10 Best Last Minute Accommodation in Aitutaki 2019\nLast Minute Accommodation in Aitutaki\n“We stayed at the Pacific Resort for 6 nights in mid December. The outstanding service started at the moment we were greeted at the airport. Upon arrival at the resort the receptionists couldn't have been more...”


Yangon : Mawṭaw cycle hrang ah Datsii zuar nawn lo dingin thu an suah | Falam Online Media\nYangon khualipi ih private ceet-sii zuar pawl cu June 9 ihsin mawṭaw cycle datsii zuar nawnlo dingin Ministry of Electricity and Energy in thu a suah tiah theih a si.\nMawṭaw cycle to in bomb puah hmang an um ruangah le Yangon khuapi sungah mawṭaw cycle to kham ding hmalaknak nei thok in SAC ralhraang in thu a suahmi a si tiah Yangon ih MPE zung hnaṭuan mipakhat in a rel.\nAmahcun “Saihluam pakhat thawn vate pahnih sai that tum vek deuh khi a si. Cutiih thu an suah cu mawṭaw cycle to ih cangvaitu an deem deuh ding tiah an ruat. An mah in teh an thluh thei ngai pei maw? kan rak zoh hnik pei cu.”\n“Hitiih daan an suah thar cu a atthlaktuk. Khuaruahnak an nei lo. Datsii le ziinan tivek hi mawṭaw cycle hrang lawng ih hman theih ah maw an ruat?” a ti.\nHitiih thu an suah cu ceet-sii thawn pehparmi black market a suak ding zum a um thu le eiruknak tam sin ding zum a um thu Yangon Electric zung ih CDM tuahtu cozah hnaṭuan mipakhat in a rel.\nAmahcun “Dawr tum zetzet in a hlomhlom in an zuar nan, cuvek pawl cu ceetzung company picang tivek lawngin an lei thei. Company tenau hrang le inn hman ding tivek cu license umlo khalin a thupten an zuar thup thlang ding. Cuvek daankalh thilthup tuahtu an kai tikah paisa thawn thamaw in eiruknak a um tam sinsin thlang ding. Netalam cun mawṭaw neitu pawl in private ta an lei dingih vengsung tivek ah mankhung zetin an zuar sal leh thlang ding” a ti.\nMay 9, zinglam nazi 12 ihsin zuar kham thok ding ti a si nan Dagon Myothit ih datsii leitumtu mipakhat cun May 8 ah lei ka tum nan in zawrh duh nawn lo a ti.\nAmahcun “kan nih miharsa hrangah tuvek caan ih kan hman ṭangkaibik cu mawṭaw cycle hi a si ih sumsaw cemliam khal a zia um zet. Nan, tuahcun hnaṭuan fehdanding khal a lai thluh. Kan ram boruak ah kaihkhih thei ringring kan si hlei ah bus to ding harsa le paisa cemliamnak in inhmuakbet a si ko” a ti. (Ayeyarwaddy Times)\n← SAC ralhraang Ukhruainak hnuai ah Khualtlawng pakhat ih Hmuhtonmi\nMindat Doawknak ah kum 18 mi tlangvalno in ram le miphun hrangah nunnak hlan →\nMyanmar : Covid 19 nat darh cak zia thei cingin Mibur in an um


Burma Ram Feh Dan Ding Part 37 - Chinland Today Media\nBurma Ram Feh Dan Ding Part 37\nBurma in Nuclear Bomb Tuah a Tum Nawn Lo!\nTui kum June ni 4 ah khan Singapore ram i defense minister pawl meeting nak ah Burma ram i khatilai i Defense Minister Lt.Gen. Hla Min cun Burma ram cun nuclear bomb tuah lam a tum nawn lo a ti.Hla Min cun Burma hin nuclear research lam cu a rak tuah nan cumi cu electric power ngah nak ding lam lawng ah a si a ti.\nMinister hin Burma in N. Bomb tuah a rak tum dah lo a ti nan Singapore i thu a sim i bomb tuah a thulh thluh a ti tik ah tum khat laiah cun tuah a rak tum dah ti cu a fiang a si.Thu thei kau lem lo pawl tla cun Burma in N. bomb 1 lai cu a nei ti tla an rak um.\nBurma in N. bomb tuah a tum ding ti thu hi kum 2002 hrawng i sin a rak um zo vi,himi ah hin hrek khat tla cun ram cawisan nak ah hmang in ralkap a cozah tla kha titha an rak ti man a si.\nBurma hin Russia ram ah engineer 1000 lai maw a rak thlah i,cui lak ah cun nuclear engineer 100 tlun an tel.Russia ram bom nak in megawatt 10 i cak nuclear reactor tla a rak tuah.Himi 10 MW cak kawl hi cu bomb tuah nak ah cun a fate tuk ti a si.\nHimi thu a um lai ah kei cun Burma cun a tuah suak lo ding,a tuah ngai ngai ah cun USA in a nuai mit ding ka rak ti theu.1971 lai ah khan US Secy. of State Henry Kissinger cun Pakistan i bomb a tuah ding a duh lo tuk ah Pakistan hotu pawl hnen ah ” Don;t insult the intelligence of the USA “ti in a rak hro dah.Cuti cing i Pakistan i a rak tuah thei tho tho nak cun kan cahram ah cun ngan ding cu a si ta lo..\nN. bomb tuah ding hin sum tampi a tul.Burma i 2010 i hrilawk nak hlan ah khan Burma minister pakhat cun Burma vek i ram rethei in ziang tin so N. bomb a tuah thei ding tiin a rak ti dah.\nGeneral Than Swe khan tum khat ah cun ziang ruang ah N.Bomb tuah a rak ruat dah tiin zoh tlang uh sih. A tlun lam i kan ngan zo vek in raklakap a cozah mipi i an duh lo tik ah cun hemi bomb nei thei ram i an can tir thei ah cun mi tampi in ralkap a cozah hi an ngaihsan phah ding ti a si.Cumi tlun ah,vawi khat lai i Australia ram i tlan Burma ralbawi 2 cun Burma ram i milian bik Tey Ya i tong an thei dah an ti.Tay Ya cun kan pu Than Swe hin hitin a ti an ti.Burma hin Thailand ram hi economic thanso nak lam ah kan ngam lovin,cui ruang ah N. Bomb kan neih hmaisak cun Thailand in in tih phah ding a ti ti a si.Cui tlun ah kan dung kum 2 hlan i Burma ram tlan san tu Burma army major pakhat cun Burma ram i missile rocket pawl tuah a tum dan pawl a phuang suak thluh.N.bomb tuah a tum a ti lo nan missile pawl hi N.bomb phur tu ding ah tiin a ruah theih a si.\nBurma hin rak tuah tum ngai ngai seh la zawi bom nak i sin so a tuah ding ti suh nak a um la la thei.Russia hi cun Burma i bomb a neih tiang i bomb cu a duh lo ding.Ziang ruang ah Burma engineer pawl training a pe ciam co ti le,pakhat nak ah sum a duh ruang ah a si i,pahnih nak ah USA a phir sit duh ruang ah a si.China in teh a bom ding maw ti suh nak ah China le Burma cu Burma i ralkap a cozah san ah an naih aw zet nan Burma i N. bomb a neih ding cu China cun a duh lo ding ti cu a fiang la la.Cu a si ah cun North Korea lawng a tang .\nN.Korea cun Burma i bomb a tuah ding hi a bom duh ding.A san 2 tal a um la la.Pakhat nak ah cun sum a duh a si mai.Pahnih nak ah cun amah N.Korea vek i ram huatsuak dang an um ti hi tilang a duh ding.\nGen. Hla Min cun Singapore i thu a sim nak ah Burma hin tu hlana ah cun N.Korea hi a rak kawp nan tu ah cun democracy lam i kan feh ruang ah N.Korea thawn an kawp awk nak pawl cu a su cat thlang a si a ti.Tui President Thei Sen ho Burma hi cu ram huatsuak si cu a duh lo law law ti cu a fiang nasa a si hi.


UN Secretary – General Ban Ki-moon In Kawlram Thuneitu Pawl Hnen Ah Raldaihnak Dil - Chinland Today Media\nJanuary 22, 2013 11:58 pm·0 comments\nYANGON : Kawlram cozah cun, kan dungkar ah khan Kachin pawl thawi kahawknak cu tawp ding in thusuah an tuah nan, tuini tiangah cumi an kahawknak cun rehlam a pan thei caunglo ih, kahawknak a um ringring thotho. Cumi thuthawn pehpar in, UN ih General Secretary Ban Ki-moon cun, kawlram cozah thuneitu pawl hnen ah, Kachin ram raldaihnak ding a duhthu asim thei. Ban Ki-moon cun, “Khatlam le khatlam remdaihnak thaten tuah a tul thlang ngaingi ti cu fiangten a lang. Curuangah, UN khal in Kawlram sungih daihnak a um ding hi kan duh ngaingai asi.\nCozah le Kachin ralkap thuneitu pawl karlak ih lungrualnak cu kan hngak nasa” ti in asim. Culai ah, China ram ih ralkap hotu, Chinese Liberation People’s Army ih duputy chief of general staff Qi Jianguo le Pu Thein Sein khal kan dungzarh sungah Yangon ah tonawknak an neih thu theih asi.\nCutawk an tonawknak ah cun, tui Kachin thuthawn pehpar in China ram ih hmuhdan thusuhnak an neih tik ah, “China cozah cun mi ramsung thubuai ah a hrawlhaw lo ding. Asinan, ramri kiangkap ih buainak ah cun, kan ram thawn a pehpar theimi thil asi ah cun a tuldan ih zirin kan cangvai ding” tiin asim. Kawlram cozah in Kachin ralkap a kap nawnlo ding ti ih thusuah a tuah ih reilote ah Kachin ramthen ah kahawknak cu a thleng leh sal thotho asi. Free Ranger Burma (FRB) thuthang vek asi ah cun, Tlawngkai Nikhat tiang an kap aw rero ti asi. Curuangah, Pu Thein Sein ih thusuah mi hi zum a vatlak lo ve ti hi mipi thusuhmi tumbik asi thlang.\nKIO Pawl In Kahawklo Remdaihnak La Ve Thlang


Bualpi Khua Ihsin Acozah Tlunah Daan Celek Ve Ding Kan Si.. Editorial - Chinland Today Media\nSeptember 6, 2016 2:37 am·0 comments\nTulai Chin mi pawl ih thinlung thamzettu Bualpi khua thu hla ah Chin ramkulh acozah, Chin Ramkulh Chief Minister pawl soiselnak tam zet hmuh ding a um. Bualpi zuk zohnak le kiangkap titi relnak men ruangih thuhla theilo vaivuan khal tam zet a um aw ti a theih thei.\nRampi hrilawknak ah NLD party ih zatek tamsawn dinhmun thawi nehnak a cohnu; ‘THLENGAWK CAAN’ timi catlang thawi mipi hnen ih sawm ngiarnak a tuah mi pawl a tak ram in luhpi vivo tikah, kan mah mipi lala in kan hril mi kan Kawn hi a rit kan ti deuh lala in a lang. ‘In ruun aw tiih autu pawl in kheng bet aw an tisal’ ti vek dinhmun kan thleng.\nBualpi khua thu ah acozah an mawh, mipi an mawh, kiangkap pawl an santlailo, media pawl in an au pilo; thusuhnak dangdang le sannak dik le diklo pawl cu athlirtu pawl ih thlirdan in a danglam cio dingih sim cawk le zohfiangnak ding hrang caan in a rel vivo lai ding mi a si.\nAcozah lam ih thlir ahcun acozah lam ih thupek cu rampi pakhat ih hmasawnnak tuahtu le sulsutu an si ruangah an tuah a tul mile an mai liang parih thum aw mi a si. Mipi lam ih thlir ahcun daan zawh kim lo siar cawk lo lakih hi hmun kherkher an hril tiin tan san thazet khal a um thei ko. Himi lo daan le mawhphurhnak lam zawng khalin simfiangnak tla tampi a um ko ding.\nAcozah le mipi karlak thuhla pawl buaipitu ih mawhphurhnak khal tampi a um ko. Hivek lai caan ah dokalhtu Party tuum pawl ih an caan tha le mipi an rak hip theinak caan a si. Asinan kan Chin ramkulh ih Party pawl ih auaw theih ding a mal zet. Ziang ruangah an au duhlo timi ah, san tha zet cu a um ko ding. Asinan dinglai Party pawl ih lamzin a dik, diklo, a sual, suallo mi pawl a dunglam ihsin rak hottu ding le a ralai ding mi rampi hrilawknak hrang tu ihsin tiimlaam cia ding mi cu an si.\nNLD party pawl in, Chin mi in rak nekrawt tla a si thei, lole kan dinhmun covo ding in palbet tla a si thei, himi caan ah rorel inn piih nehnak kan co lo ruangah zianghman kan titheilo ti men ding a silo. Chin mi aiawh ih dingngamtu party an sinak tilang in rorel innpi thleng ding koih in ausak theitu an si thei ding khal hi duhthusam zet a si.\nBualpi khua ihsin acozah in daan thawi mipi a vuaknak hgilhloin an mah lala parah daan hmangih cangvai thei dingin ramsung media, zatlang pawlkom, kawhhran le mipi pawl kan tankhawm khal a tul a si.\nChin ramkulh ih Chief Minister pa pariih kan thinhengnak le tongkam sia kan burhnak men in rorel inn pi ihsi thusuak a thleng danglam lo ding. Chin mipi parih an thlakmi daan dik vekin kan ni mipi khalin an parah daan dik thawn cangvaihnak tilang ngam dingin timtuahnak nei ding kan si timi hi zir bet ding kan si.\nHitivek caan, thudik pholangnak harsa a um caan ah ramleng suak Chin upa pawl ih ruahnak le thazaang, mipi hnenih thlabar hnemnak aanka pawl le hmalak danding pawl fah ding khal hi a thu pi zet.\nBualpi khua ruangah Chin (Falam) pawl hi mi vanduai sinak kan co mi a si cuanglo. Mi hualvantha si dingin daan hmangih cangvaihnak kan zir theinak ding hrang le, kan cozah hmangih kan duh mi pawl daan hamngih kan ngah theinak ding caantha Pathian ih lairelnak a si.\nCuruangah thuhla fiang le dik thu mumallo in a zuk zohnak le kiangkap ih zangfahnak awkam, lamkhattang ih auaw men ihsin acozah, mipi pawl hi soisel mai hlah uh si. Zir ding mi pawl kan zir theinak ding hrangih khuanu ih rem ruah mi pakhat asi ruangah kan thazaang cahnak ding hrang ih karbak pakhat kan kai rero lai a si.#


China Van Boruak Cu Thisen Vekin A Sen – Meifar\nChina, Zhoushan khawpi ih van boruak cu thisen vekin a sen thluh tin May 6, 2022 ah an phuang. Tualsung mipi pawlin an ṭih tuk ih an au ciamco. Tulai China media Sina le Weibo ahcun a lar zet.\nZiangruangah an van boruak hi a sen ti an theifiang hrih lo, zingzoitu pawlin tipithuanthum parfih lawng meisa fehsual ruangah a si men ding. Asilolen van boruak eng fehsual ruang khalah a si thei an ti.\nChina mipi pawlin, “Thilsia rapthlak zet a thleng ding ti theihternak a si ding. China in Covid-19 lak ih a cangvaihdan ruangah siatnak a tong zik a si ding” an ti. Ṭhenkhat in, “Ei le in ding kan khawl cia a ṭul ding. Armageddon ralpi a thleng ding” titu khal an um.\nṬhenkhat in, “2022 kum sungah meitlang rapthlak zet a puak ding ruangah eng danglam zet a kapsuak hmaisa a si ding” an ti. San thuanthu an zohsal tikah 1770 kum ah China, Korea le Japan van boruak a sen thluh zo.\nHimi Zuk Sungah Zawhte Itthat Aum, Na Hmu Maw?


Prime Minister Narendra Modi Office innpi zuar thuptu Misual 4 kaihkhih an si | Falam Online Media\nUP, Varanasi khua ih India Prime Minister Narendra Modi ih office innpi cu misual 4 in online ah zuar in thehlarnak ah a zuk an rak tar.\nVaranasi khua ih PM Narendra Modi office innpi cu room 4 le bathroom 4, sqft 6,500 a kau ti in OLX online marketplace ah an tarlang ih a man ah Rs 7.5 crore (1,372,663,002.75 Myanmar Kyat) an ngen.\nOLX online marketplace thehlarnak ID 1612346492 PM Modi office innpi cu Laxmikant Ojha timi hmin thawn ‘House & Villa’ categories tang ah tarlang a siih “itkhun 4, bathroom 4 a um ih bungrua a um cia ṭhepṭhep. Duh tikah luah a ngah cih” ti`n ca an ngan cih.\nPalik in thuthang an dong veten misual cu hawl cih in OLX ih tar mi PM Modi office innpi zuk pawl khal an hlawn ter cih.\n“An zaten kan kaingah zo. Gurudham Colony ih Prime Minister Narendra Modi ih office innpi zuktu khal kan kai cih ih an zaten mi pali an si” tiah Varanasi palik ṭuanvonei R.K Sharma in ITP hnen ah a sim.\nPalik lam cun an thuhla zingzoi pehnak an nei vivo tum ih hih thuthawn pehpar ih hrolhawtu dang an um bet a si le kaihkhih an tum bet thu an phuang a si.\nUttar Pradesh Police has detained four individuals for attempting to sell PM Narendra Modi's Varanasi office on OLX for sale.@OLX_India @narendramodi #Varanasi https://t.co/RdRI98THbp\n— Brifly. (@briflynews) December 18, 2020\n← UFC star Michael Bisping in Youtuber Jake Paul ih Ngairnak a co hlang\nChin Arsi Mai Olivia Yin Hua Thawng Luai in Global Sports Management Master`s degree a ngah →\nSiipin ralrin peknak ngaihsaklo ruangah Innpi A Ciim ih Minung 10 thi\nIndia : Covid 19 Vaccine side effect tuarluan mipum 447 le mithi pakhat a um\nJerusalem, Gethsemane Biakinn Urkang tumtu an Kai\nDecember 4, 2020 December 4, 2020 Ni Hnem Sung 0


US Election : Zum cia vekin January 6 ah buainak a suak taktak +LIVE | Falam Online Media\nUS Election : Zum cia vekin January 6 ah buainak a suak taktak +LIVE\nU.S President Donald Trump in thilmakzet a cang ding a ti ni January 6 kan thleng ih mitamzet in buainak pakhatkhat a suak ko ding ti`n an zumhmang an rak simmi pawl cu a cangsuak taktak.\nUS State tinkim ih President hrilnak result cu Congress pi in ca in siseh a thu khalin siseh namhngetnak nei ding a si ih, January 6, Washington D.C capitol innpi (USA tlangsuak pawl thurel khawm hmun innpi) ih hmalaknak an nei rero lai cu Pu Trump dinpitu mibur in an luh hnawh.\nWashington D.C capitol innpi hmai ih pungkhawmaw Pu Trump dinpitu mibur ih hnaihnoknak ruangah US President namhngetnak cu tuah khuasuak loin an cawl hrih ih Congress ṭuanvonei pawl cu hmunhimnak ah an tlanpi lohli.\n“Meithal keng khal an tamzet ih nunau pakhat cu a ṭang ah meithal in an kap tiah thuthang kan dong. Pu Trump dinpitu mibur cu innsung ah an lut ih ‘Donald Trump cu US President a si. Vote firnak thawn hruaitu situm cu kan President dingah kan duh lo’ tiah an au” ti`n ACB media in a tarlang.\nBuainak a suak veten US hruaitu tamzet cun “Pu Trump thusuah lawng an thlun duh ding. Curuangah buainak a sosang sinsin hlan ah kan President pa a ṭongsuak ṭul” tiah an ti.\nPu Trump khalin tuahmawh siatsuahawk in buainak sosangsin ding cu rem a ti lo ih a dinpitu mibur pi cu dai thluh dingin le mah le inn cio ih tlung thluh dingin forhfialnak a nei.\nTudinhmun tiang cu US rampi hrilawknak thubuai cu daih lam a pan hrih lo ih thuhla umpehdan ih zirin kan run tarlang bet vivo ding.\n← Covid 19 : Atufang Falam dinhmun le na theih ṭulmi 5\nUS President thar sidingin Joe Biden an nemhnget +Pu Trump annka →\n2021 kumthar ni ah Leitlun huap naute suak thar Ting 4 kim zik an um\nMinung Sa ei tiih puhtuar Tlawngsaya cu German palik in an kai


Joe Biden In A Neh Ti Hi Pomin A Sun Thu Cohlan Ding Hi Trump Ih Tuanvo A Si – Chuncha News\nJoe Biden In A Neh Ti Hi Pomin A Sun Thu Cohlan Ding Hi Trump Ih Tuanvo A Si\nJoe Biden Hman Obama Tlukin A Thatho Lo: Kan dung ni CBS ih 60Minutes interview ah Obama cun Biden le Trump thuhla ah a duhdan a rel. “Joe Biden in a neh ti hi pomin a sun thu cohlan ding hi Trump ih tuanvo a si” tiah a ti. Obama hi 2020 hrilawknakih vote sawmnak ah Trump tling lo dingin nasa takih tanlatu a siih hrilawk theh khalah White House ihsin Trump hlonsuak dan ding nasa zetin a zuampi lala. Trump a tlinsal phangbiktu hi Obama ti sehla a sual tam lo ding ti khop a si.\nA ngaingai ahcun hrilawknak result thubuai a um tikah Trump in a sun thu a pom le pom lo hi a thupibikmi a si hrih lo. Electoral College ih Electors pawlin Dec. 14 ah ziang thutluknak an tuah ding timi hi a thupi bik a si. Cumi hnuah Trump in a sun thu a cohlang lo a si ahcun nasa zetih an mawhthluk khalle a thiang mi a si.\nAmerican President tuan zo pawl lakah Obama lawng hi hivekih hrolhaw ciamco a um. A san cu Trump in nehnak a co pang asile amah telin amai acozah sungtel pawl in thil an rak tuah zomi parah thuthen an tong ding ruangah ti a si.Curuangah ziang ti zawng khalin Biden in nehnak a co dingih a tling hrimhrim ding tihi Democrats pawlih tumtah mi le thinlung muril cu a si. (Thein Lwin)\nAmerica ca tiang long si lo in vawlei pi ca tiang hruaitu an biapi caah a ho poah nih thimnak kong hi cuanh cio mi le chim rel cio a si. Kha tha tein vung zoh tuah uhsih.. America Hrilawknak Thuthar (18. 11. 2020): Pu Trump ih sihni Rudy Giulini cun hrilawknak rizal tidanglam thei khawp tetti kan nei, kan mamawh ih let 10 ih tam vote kan nei tiin hro a suang ve. Cun Federal Prosecutor Ms. Sidny Powell khalin hrilawknak rizal a danglam tengteng ding thu a rel ve.\nMichigan: Wayne County Election Board cun hrilawknak rizal pek(certify) ding an el. Board member 4 lakah GOP 2-2 Dem an si ruangah nehtu an um lo. Hi county hi Detroit sehvel minung tamnakbik a si ih Biden in vote 150000 zikte ih Trump a tannak a si. Hi county tello cun Biden in Michigan ah Trump a neh thei lo. Rebuplican member 2 cun, “Thil fello a tam tuk ruangah kan certify thei lo. State hluttaw in hril men seh” an ti. State hluttaw cu Republican in an kawnṭhawl a si. Mit hmutu pakhat khalin cekfel thei loh vote 20000 lenglo siar a si a ti.(Brebart News)\nGeorgia: Geoargia ah vote siar loin an rak tan mi Floyd County ah 2600 an hmusuak, cutawkah Trump in vote 800 in Biden a tan. Mizan khan a dang siar lo mi vote Fayett County ah 2755 an hmusuak lala, cunah khal Trump in vote 449 hrawngin Biden a tan. Cun Walton County ah MemoryStick upload loin an tihlo ih cucu FBI in an zingzawi tum (Daily Wire). Georgia hi tuizan ah vote siarsal an ṭheh ding dingih ziang tak bang vivo kei maw. Trump cun hminkar le vote dik lo cekfel dingih a ngen cu cekfel loin an siarsal tikah Republican lam an lungawi lo nasa. Secretary of State(R) cu bang dingih ngennak a tam sinsin.\nPennsylvenia le Arizona thuthar ciamco a um hrih lo. Arizona GOP Chairwoman Ms. Ward cun, “Hnget zetin rak um uh. Hrilawknak cu a cem hrih lo. Trump Team thawn hna kan ṭuantlang rero. President-elect timi a um hrih lo…” a ti. “ Nevada le ramkulh hrekkhatah mithi vote 15000 a um mi cu thubuai kan tuah rero lai, Trump in a neh tengteng ding” tiah Adam Laxalt cun media-pawl hmaiah a rel. Trump Campaign thurawn Jesse Binnall khalin “Nevada ah ah Trump in a neh. Court hnenah vote diklo hlawn dingin kan thlen zo” a ti.\nTrump cun, “2020 hrilawknak hi a dikbik le a himbik” titu Chris Krebs, Director of the Cybersecurity and Infrastructure Security Agency cu a hlawn thu a phuang. Trump cun Softwre ṭhawnaw, thil dik lo, thil fel lo, mithi vote, tlai hnu vote, vote siar lo tivek tampi hmuh a si lakah hiti a rel hi a ngaih lo a si ko ding a Facebook ah khal a nganlang.\nMizan khan Senate Judiciary Committee cun Twitter CEO Jack Dorsey le Facebook CEO Mark Zuckerberg cu an koih an fact-check le standard thu ah thusuhnak an nei. Ahleice ih Sen. Ted Cruz le Sen. Mike Lee pawlin an kawk nasa. Annih khalin an fact-check mi ah mithiam an si lo thu an rel ve.\nKhaikhawmnak: Michigan ih Wayne County Election Board in rizal an pawm(certify) lo ahcun Michigan ah Biden in a neh thei lo. Hivekih Candidate Certify ding cun election Board sungih Republican le Democrat an lungkim tlang a ṭul. Hivek hi a dang County hrekkhatih a suah vivo ahcun zohmanin Electoral Vote 270 an thleng thei lo dingih State Hluttaw cio ih an relfel a ṭul ding. Cuti a si lo le 14th Amendment vekin House of Representative in an hril a ṭul ding. Cuti an hril le mi tamtam vote si loin state khat vote khat an pe dingih Republican lam uknak vote 26, Democrat lam uknak vote 22, an bangawknak vote 2 a si ruangah Trump hrang boruak a ṭhasawn a si.\nAw thil pakhat: Pu Trump le a hopawl rel pohpoh khal zum thluh ding an si lo. Media le Keh lam mipawlin thuphan le thungai rawiaw ih an ṭhuah nasat tuk ruangah thudik nemhngeh hrih lo mi le titi leng vak an aupi ve mai khal a tam. Kei tla cun Media dangih ka hawlih ka hmuh lo mi tla cu ka ngan lem lo. Ka ngan khalah, “hitin, cutin a ti” ka ti fang. A san cu Politician an si ve tlat!\n##Nb: Facebook lamin warning in run kuat zo. Ka Wall ah si loin Meifar Thuthang page lamah ka post thlang ding. Mizoram ih Pu CT Lalrinawma le Ricky Colney khal reipi Facebook Company in an block zo kha. Pu CT-a tla cu Trump a uar tuk lem lo nan a canagan ah Trump a tel ṭheu ruangah men a si! Lal Lian Zual, Naypyitaw\nCNLD Chairman Pu No Than Kap Nih A Tial Mi Ca Hi Atu Lio Ah Lungtawi Ngai Mi A Si\nOne America News: Biathli Vialte Haichuah/Pholangh Ai Thok Cang!


HNIHSUAK THUNGAI (3) | VCTH\nHNIHSUAK THUNGAI (3)\nHome » Cahram » HNIHSUAK THUNGAI (3)\nBy vcth on January 31, 2014.\nTu’i san pursumnak lamih milian hminthang pawl ih thu le hla teh ziangah na ngan dah lo tiah mirang canganthiam hminthang Walter Scott hnenah an sut tikah, “Mah miatnak ding le hlawknak ding lawnglawng a ruat ringringtu pawl nih thuanthu ngan ding an nei lo pi, an nih thu cu ca tluankhat nih a daih ko, an suahni le thihni hleilo ngan ding dang an nei sawm.”\nFrance mi, canganthiam, mifim, Voltaire hnenah cangan paihzet mino pakhat nih a cangan mi a ra hmuh. Voltaire ih hmuhdan le ruahdan kha beisei zetin a hngak.\nTawkfang rei-ah, “Hivek ca cu na u-pa le na hminthang hnu-ah ngan sawn leh awla, cuhlan sung cu hihnak-ih ṭha deuhin ngan zuam hnik aw.”\nRalbawi pakhat ih nupi in Russia ralbawi hotu ber Suvorov hnenah “ Ka pasal nih i hmuahsuam” a va ti. Suvorov in “Cucu kei thawn ziang saing” a rak ti.\nCun nunau nu in a bet lala, “ Na um lo lai-ah na thusia a rel sokhaw”. Suvorov cun “ Cucu nang thawn ziang saing” a rak ti san pan lo maw.\nAmerican ram hotu Abraham Lincoln cu thucahnak pek dingin mipi lakin hmailam ah a pok. Dunglam in mi pakhat in hitin a vun ti, “ Ziang danglamnak hman a nei ve cuang ual lo, nang le kei men vek si ko hi teh”\nLincoln cu dung a her ih hitin a hei sawn, “ Ka rual, mi zaran menmen hi Pathian nih a duh sawn sokhaw, si, nang le kei vek vualvo hi saircawklo in a sersiam hi teh”\nMifim pa’i sangka\nElectric meisa le thildang phunphun a tuahsuaktu, serthiamnak lamih hminthang Edison cu a rualpi pawlin lungkim lo zetin hitin an mawhthluk. “Thil phunphun tuah in le na hminthang zet, na inn lo rak leng le na hmuan sangka tul le on a har tuk fawn, ṭha deuh ih tuahsuak daan ding vun ruat hnik aw ee”\nEdison nih “ A ṭhabik in ka ruat ih ka tuahmi a si hi”\n“ In capoh maw”\n“ Thungai, hih sangka le inn dungih ti zuuknak ceet ka peh ter, in ra lengih sangka voikhat nan ong titen kan inn luanglu parih ti-pung pi sungah tidai litre 30 a thleng so ringring, hehehe”\nRussia mi, hlangan le hlasak hminthang Shalyapin cu a tuahmi hna parah zawmtai nawn ih zoh le nautat hi a duh lo thei nasa ce zettu pakhat a si.\nVoikhat cu thinnuamlo zetin hitin a sim.\n“ Ka cing lai, voikhat zaan cu rangleng thawn ka vak, rangleng mawngtupa nih ziang hna si na ṭuan tiah i sut, kei in hla ka sak ka ti, a nih in ka lo sutmi cu cumi si lo, sayapa, na hnaṭuan ngaingai si ka lo sut, hlasak ti sawh cu kei tla ka umhar titen ka sak ko cuteh”


Spider-Man Cangtu In, “Zuknung Cang Lo Sehla Cun Bible Ka Zir Ding” A Ti – Meifar\nSpider-Man Cangtu In, “Zuknung Cang Lo Sehla Cun Bible Ka Zir Ding” A Ti\nApril 29, 2022 admin Leitlun 0\nKum 38 mi Andrew Garfield cu leitlun ih lemcan thiam hminthang a si. “Spider-Man: No Way Home” timi zuknung a cang hnu ihsin a hminthang deuhdeuh.\nLeitlun ralpi a veihnihnak zuknung “Hacksaw Ridge” timi arak cang zo, himi zuknung sungah raldonak tualrawn ah aum nan meithal a keng duh lo. Khatlam khatlam ih hliamtuar pawl a tuamhlawm sawn. Media pawlin thu an suhnak ah actor silo awla ziang na tuah ding? an ti.\nAndrew Garfield in, “Actor si lo sehla cun Bible ka zir ding” a ti. 2016 kum ahcun Andrew Garfield in Christian a si lo thu media hnenah a sim zo. “Christian ka si lo, sakhua neilo vekin ka theiaw. Asinan, malte cu Jewish sakhua ka si” a ti. 2017 kum ah hlanlai rawngbawltu zuknung a cang.\n“Silence” timi zuknung a cang ih Andrew cu puithiam a si, Japan ram ah thuthangṭha sim in aum ih Japan pawlin an rak duh lo ruangah harsatnak phunphun a tong. Himi zuknung a cang hnu ihsin Andrew in, “Puithiam zuknung ka cang laiah Pathian ih duhdawtnak ka tep ngah. Bawi Jesuh ka duhdawt a si” a ti. Tu’ah “Under the Banner of Heaven” timi zuknung a cang rero lai.\nPathian Lem Rutu Pawl An Kai\nChinmi CDM Tuah Tlawng Sayama Cu Kum 10 Sung Thawngtla Dingin A Thu An Ṭhencat


Colh la zo Ralkapbawi hlun le a nupi vuak thattu Pafahnih thih daan tat | Falam Online Media\n2019, February 21 ah khawtlang mipi hmai ah ralbawi hlun le a nupi vuak thattu pafahnih cu Taungoo pengṭhen thuṭhenzung in November 24 ah thih daan le kum rei thawngtlaknak thawn daan a tat tiah theih a si.\nDaantatnak thawn pehpar in Taungoo pengṭhen palikbawi hlun AungLin in “kum 3 kim zik hnu ah daantatnak an nei suak. Electric banṭhuam ih ကြွေသီး thawn nupate an vuat that ruangah Taungoo, Ketomati ih pafahnih cu Taungoo pengṭhen thuṭhenzung in November 24 ah thih daan tat in le kum rei thawngthlak dingin thu a ṭhen cat” tiah a rel ih “thuhla cipciar cu daantat thusuah ca copy a suak hnu lawng ah kan thei ciang ding” a ti.\nSun khuavanglai, Khawtlang mipi hmai ih vuak that tuar nupate cu Yangon ramṭhen, Sanchaung myone ih khuasa an si.\nMi an vuak thatnak ကြွေသီး (photo – Eleven)\nKum 49 mi U Soe Lin Than (ralbawi colh la zo), England hrambun Laawng captain, a nupi Daw ChawSuSuLin (kum 45) le an fanu kum 15 mi Ma TawTaHtetSan cu an umnak Yangon ihsin Taungoo lam ah an tlawng.\nTuhlan 2012 kum ih innhmun an lei mi thu thawn pehpar in 2019, February 21 ah Taungoo, MingyiSwe veng ih um inn hmun an leinak U YeWin te hnen ah ca poimawh an va dil ih, cumi ah tiawthiam loin ṭongkam an elaw.\nCutin inntek U YeWin le a pa U TuKyi cun U Soe Lin Than te nupa cu khawtlang mipi hmai rori ah Electric banṭhuam ih ကြွေသီး thawn zoh sia zetin an vuak that. An fanu kum 15 mi khal cu hriam nazet a tuar tiah theih a si.\nHih thuthang hin Kawlram pumpihlum a hnin ter ih\ntualthatnak a suak hnu kum 3 kimzik ah daan tatnak an nei suak thei saal cu mipi an diriamzet a si.\n← Ralhraang SAC ralkap in Rampi Ukhruai thuneihnak an la hnu ih Lamzin/Lilawn siatmi cazin cipciar\nKawlram Online banking services hmangtu ṭhenkhat him lo →\nInnleng suaklo dingin ralhraang pawl in mipi hringhro, Meithal hmet puak\nKa innsang pawl ka ngai tuk cun Vansang cuan in ka hnemaw ṭheu – Gen-Z


March 7, 2009 4:21 pm·0 comments\nMarch 7th, 2009.\nAmerica In Kepler Telescope A Kapsuak\nAmerica Cozah hnuai ih Vansanglam thil umdan zirnak hmunpi NASA cun Vansangah thilnung a um maw? timi zirdingin Minung tello ih thilzoh fiangnak Kepler Telescope, cu Florida ih Cape Canaveral ihsin a kapsuakih. Hi khawlhin Ni a heldingih kan umnak Leilung vek Arsi 1,00,000 hrawng umnak tiang fiangten a zoh thluhding asi. Hi Vansang zoh fiangnak Kepler Telescope hi Delta II Rocket hmangin Cape Canaveral Air Force Station ihsin a kapsuakih Vansangih kahsuak mi hmuahhmuah lakah thilzuknak phur tumbik asi.\nNASA ih Science Mission Directorate hotu, Dr Edward Weiler, cun tui ttumih an thil kahsuak mihi Science lamih an thiamnak tthanso nak lawng silo in Leitlun ih thil cinken tlakmi thil asi ati.Tidai umnak hmunah cun Minung khal a um theih dingih zumnak a um ruangah Tidai umtheinak ding hmun pawlkhal an hungzoh fiangthluh ding asi. Hi Kepler Telescope hin a hna hi cawllo banglo in kum 4 ihsin kum 6 tianghrawng a ttuan dingih. Mi thiam pawlih zir dingah a thil hmuhmi leh a theih mi pawlcu Vansang ihsin Leilung parah a zuk a runkuat cingcing ding asi.\nPalestinian Authority PM A Bang\nPalestinian Authority Prime Minister, Salam Fayyad, cun a bannak Ca President Mohmoud Abbas, hnenah a thehlut ih. Hi PM bannak sanhi President Mohmoud Abbas, leh an hmelma an huat zetmi Gaza Strip Uk tu Hamas pawlin Hamas leh Fatah hotu pawl kawm aw ih National Unity Cozah din an tum ruangah Hamas pawlin PM hi bangding in an ngenih cu ruangah asi. Palestinian mipawl umnakah hin Gaza Strip hi Hamas pawlih Uk mi asiih West Bank hi Fatah pawlih umnak asiih. Hi pawl pahnih hi ngaih awlo zet do aw ringring an si. Hamas, leh Fatah pawl an ngaih awklo ruangah Israel leh Palistinian karlak khalah buaknak khal a thlen ringring phahnak asi.\nZimbabwe PM Tei Nupa Vanduai Nak Tawng\nMizan sunah Zimbabwe Prime Minister, Mogan Tsvanirai, kum 56 mi leh a Nupi Susan Tsvangirai kum 50 micu Harare, khawpi kiangah an to nak Car cu thilri phur Truck in a Ttaih ih PM Nupi Susan Tsvangirai cu a hmunah a thicih ih PM Mogan Tsvangirai cu a Lu leh a hngawng ah hriamhma nazet a tuarih Sizungah ret asi. President Robert Mugabe, tei nupa khalin PM hi Sizungah an vaveh ih. Prime Minister Morgan Tsvangirai cun an tawnmi vanduainak cu zodang ruanghman ah silo in an mai vanduai nak hrimhrim asi ati.\nBBC in a sim nakah thilri phurtu Truck hi a tlancak zetih PM tei nupa to nak Car lamah a lutih a sir zawngin a hrut ih PM tei Car hi vawithum a let asi ati. Zimbabwe ramhi kum tampi sung lamzin tuahtthatlo mi asi ruangah lamzin a se zetih mawtaw cangsual khal an tam theizet asi. PM leh a nupi hi an umnak Buhere, ih cawlh hahdam dingih feh an si. PM leh a nupi hi kum 1974 ah annei aw ih fate 6 an nei.\nPakistan Bomb Puakah Minung 10 Thi\nPakistan Palik hotu Rahim Shah, in Associated Press a sim nakah Pakistan ram Peshawar khawpi kiangih Bedaber khaw hnar ah Bomb a puakih Minung 10 an thiih, Hi Mithi pawllakah Minung 5 cu palik bawi Officer an siih midang 4 cu ralkap leh Civil mi pakhat an si tiah a sim. Hi Bomb puakhi Bedaber khaw hnar ih lamzinpi kapah Car var pakhatin Minung ruang a phur tiin zoti theihlo in palik pawl hnen ah report a pe ih cumi cu zohtum in\nPalik leh ralkap pawlcun Car umnak hmun cu an panih Car sungih minung ruang cu zohfiang dingih an hnuh suak zawngah Bomb hi a puak asi. Tu laiah hin Pakistan ramhi Islam tapung phunphun, Al-Qaida, Taleban, leh Tapung dangdang pawl an hraang nasa ih nitin deuhthaw in Pakistan ralkap pawlthaw in an kap aw ringring asi. Cui tlunah Bomb puak leh thah awknak dang khal a tam zet ringring ih tui dinhmun ah Pakistan ramcu Leitlun ih Tapung tambik nak leh ram ttihnung bik asi thlang, Tui hlanah Afgahnistan ramhi Tapung pawl ih um tambiknak hmunpi asiih tuah cun US ralkap leh NATO ralkap pawlih an do ciamco ruangah Pakistan ramsungah an lut vivo thlang asi..\nPathian cu Kancah nak a si\nVan Sang Ih Sin US Mithiam 7 Lei Ah Tum Sal Zo\nUSA Ah Fate 5 Kap That\nTitanic Captain Kha Zu A Rak Ri\nHillary Clinton In Tapung Bawmtu Ah Iran A Puh\nMuslim Cauk Thianghlim Ur Kang Tum


Pathian In Cangvaih Daan Simtu A Duh - Chinland Today Media\nPathian In Cangvaih Daan Simtu A Duh\nJanuary 7, 2010 12:44 pm·0 comments\nCa Thianghlim in, “Bawipa ih thinlung cu zo in so a thei? Zo in so ruahnak a pe thei ding?” a ti. Sikhalsehla kannih cu Khrih thinlung neitu kan si. -1 Korin. 2:16\n– Seemtirnak 18-19\n– Matthai 6:1-18\nPuritan pawl in fimkhurzet in nunnak zate cu a dawhhna a simi Pathian pehzom dingin biaknak le sakhua tthen loin an kom. “Pathian in cangvaih daan simtu pawl a duh. Ziangtluk a ttha ti hnakin ziangtluk a ttha sawn timi a thupitter sawn,” an ti. Cangvaih daan simtu ttongfang pawl in cangvaihmi a sim fiang. Pathian in sakhua thil pawl hnakin thlarau a poisatter sawn thu an langter.\nPathian lungawiter timi cu thlaraulam cangvaihnak ih hnattuan buai kha a si lo. Puritan pawl ih an sim vekin inn thianfai, thuthangttha sim, Bible ca let tivek ziangkim kan ttuanmi hi Pathian kan pekmi thawhlawm ah siar telh an si.\nHih leitlun thil ah kan tikcu caan tampi kan phum ttheu. “Kannih cu Khrih thinlung neitu kan si” (1Kor.2:16), tiah Paul in raalrinnak in pek. Cuih thudik cu kum upa nu le pa fingkhawinak ah, naute thianfai tikah, lungkim lonak ca ngan dingin kan tiar awk tikah, tuamhlawmnak hmun ih minaa pawl thuhla kan ngankhum tikah, mawttaw kan tolai ih meisa a sen tikah, tivek kan tuahmi hmuahhmuah ah lam in hmuhtu ding a si.\nHna menmen te kan ttuan tik hmanah reipi hrang man nei a si theithiam dingin zumnak le Khrih lungput neih kan ttul.\nHnattuan keel parih ttuanvo hrangah,\nNa thinlung in Pathian thangtthat aw;\nZiangahtile Bawipa in,\nThazaang pek ding thu a lo kam.\nLeilung in hlawhtlinnak a pek, Pathian in rintlak sinak a pek.\nMah Zawn Ruat Lo Duhdawtnak\nA Nungmi Cakuat\nTthan A Cu Zo


Dawnkhamtu A Um Nawn Lo - Chinland Today Media\nDecember 25, 2012 1:13 am·0 comments\nBible Siar Ding: Hebru 2:5-10\nMinung tampi in Pathian sunlawinak an co thei venak dingah ziangzongza a tuahtu le a nungtertu Pathian in harsat tuarnak sungin Jesuh kha mi famkim ih a tuah cu a dikmi a si.\n– Hebru 2:10\nSungtel sinak ding hril hi, a nasazet mibur a si khal ah, khawte lam mibur a si khal ah thinlung sungah a danglam hleiceter theizet. Zo cio khal in a tthabik mibur (group) pakhat ih sungtel si ding cu kan phur cio.\nKhrih ih dungthluntu hrekkhat pawl cun Pathian in a tthabik mibur sungih tel dingah in duhsak ti vekin an cangvai. Kawhhran ih ra lengtu a lenglam mi pawl in kawhhran ih thuthup pawl zianghman thei lo vekin an ruat. Christian pawl in kawhhran sungih kan hmanmi ttongfang pawl hi kan sungih a tel ve hrih lotu mi hrekkhat hrangah vaivuannak a suahpi thei. Kawhhran sungtel ih kan cohlan hnu ah zumtu thar pawl cu rinnak ih nung thiamtu si dingin simzirh le kaihhruai an ttul.\nJesuh in thinglamtah parih thihnak a tuar cu mibur tthabik dinsuah ding tumtah in a si lo. Amah cu leilung runtu bawi a si (John 4:42). Thinglamtah parih a tuarnak in “mi zakip hrangah thihnak a tuar ih” minung tampi kha a sunlawinak sungah a hruailut thei a si (Heb. 2:9, 10).\nKan hmuitin cu mi pawl kan hnen tel thei lo dingih dawisuak khi a si lo. Kan tumtahmi cu kan tithei tawk mi tampi Bawipa thawn pehtlaihnak neihter ding khi a si sawn. Pathian in innsang tumpi a hawl rero a si.\nBawipa, midang pawl Na hnen thleng thei lo ko a dawnkhamtu si lo dingin in bawm hram aw.\nMi tampi Khrih hnen pan thei lo dingin dawnkhamtu ka si pang maw? Tuni ah cuih dawnkhamtu cu ziangti’n ka hloter pei?\nA Peng-aw Vingvomi Sualnak


Mahtma Gandhi mitkharh lilam ding! - Chinland Today Media\nMahtma Gandhi mitkharh lilam ding!\nFebruary 13, 2009 5:55 am·0 comments\nTOI/New Delhi, 13-02-09: India pabik tiih kawh Mahatma Gandhi ih mitkharh, kedam, suimilam (nazi) le pakan pawl cu New York khaw lipi ah lilam (zuar) dingin Antiquorum Auctioneers ih Michelle Halpern cun a phuang. Gandhi ih mitkharh hi a thupibik lilam dingih ruahmi a si.\nCulo, a kedam, nazi le pakan pawl cu nepnawi deuh ih ret an si. Hi Gandhi mikhap le thildang pawl hi mi pakhat ih rak khawlkhawmmi a si tin Michelle Halpern cun a sim. Zingzawngtu pawl ih sim daan ahcun Gandhi a dam lai ah India ralkap Colonel hnen ah a mitkhar cu tongkam thawn a rak roh ta.\nCui, a rak tongmi cu “Hi ka mitkharh hin India zalen leh ding in hmuhnak I pe a si” tin a rak roh ta mi a si. Cun, a kemdam cu 1993 ahkhan British officer ralkap pakhat hnen ah Gandhi cun a rak pek. Cun, a zalte ih arak pai theumi nazi, kedam le pakhan cu a sungkha nunau pawl a rak roh tami a si. Gandhi sungkhat pawl cun ‘Gandhi hin thilri tampi a nei lo ih, hi a thilri pawl nasa tak ih lilam ding a si cu kan lungawi zet’ tin an sim. Hi a thilri man pawl cu pound 30,000 hnak ih tam a si ding thu khal phuan tel a si.\nAsinan tuini Date 13-02-09 zingah India MP le party hotu pawl cun Gandhi thilri pawl lilam ding an sianlo zet thu an phuang. A cangthei a sile, India cozah khal lilamnak hmun ah telve seh, India ro sunglawi cu kan la kirsal a tul, kan lak kir sal theilo le milian kut ah a thleng ding. Kan ram India hrangih a sunglawi zetmi kan ro sunglawi cu lak kirsal tum cio uhsi tin North East Minister Panhcayati Raj Mani Shankar Aiger in a sim.\nGandhi mitkharh $2.77m\nHarsatnak Ihsin Leitlun Tohkham Sang 19 Nak Tiang\nIndia Ram President Thar\nSuu Kyi In India Ih A College Hlun Le Chin Mi Pawl Tawng ding\nNi (40) rawl ul tum pawl in buainak tawng\nNUN THLENGH THEITU


VCTH | Archive | Thlirnak | 6\nHome » Archives by category » Thlirnak (Page 6)\nFalam Pura Thar Sak Tummi Thlirnak\nPosted on August 9, 2013 by vcth and saved under Thlirnak\nSalai Khen Suan Khai UN mechanism ah Biaknak le zumnak zalennak thawn a pehpar aw mi tampi a um nan pathum in tarlang ka duh. Cu pawl tla cu UDHR Article 18, ICCPR Article 18, le Declaration on the Rights of Indigenous Peoples Article 12,13 pawl an si. Zokhal in…\nFalam Pura Thar Sak Tum Mi Thawn Pehpar Aw In\nPosted on August 2, 2013 by vcth and saved under Thlirnak\nEditorial Hmawbi phungki pa ih bomnak in Kawlram ih hminlarbik lemcangtu, Academy Thet Mon Myint/Mai Zung Cer Mawi te innsang ih tanpinak thawn Falam khua ih hmunsangbik Vankau tlang ah Pura an sak tum ticu kan zapi in kan ṭhei theh zo ding ka zum. Thet Mon Myint in a…\nKan Ruahsan Ding Mi Falam – Leilet Zinpi\nPosted on July 27, 2013 by vcth and saved under Thlirnak\nKan rampi tla a thleng aw rero ih , Kawlram sungih thil um dah hrihlo thil lamdang pawl hi tuah thok leh tuan suah rero a si. Kan ram kumpi a cozah khal in a thahei bikin in kaihruai rero. Kan Chin ramkulh sung khalah thilthar leh thil um dahlo…\nSutpii Pahra Parah Falam Khawpi\nPosted on July 16, 2013 by vcth and saved under Thlirnak\nKan cung khawzing Pathian in rak sersiam maw kan Chinram, Chin hnam, Chin ṭong, Chin calai le Chin nunphung, rak piangsuak ngah maw ka Nu Chinland ah- Mangmibawi le Kumpinu pawl ih tuallennak, Mual lungdawl, remdinden in a mawi hlei ce, tluangdanglak ah, rak hril thiamhai, cung Pathian pek mi…\nComments Off on Sutpii Pahra Parah Falam Khawpi / Continue reading →\nMizo In Chin In Unau Maw?\nPosted on July 1, 2013 by vcth and saved under Thlirnak\nZo pawl hi Chin an/kan si? A tlangpi thu in Chin miphun cu Asho, K’cho, Khumi, Zomi, Laimi, Matu, Mara tvp… kan si celcel ih Mizo tla cu Chin ih telh a si ringring. Mizo kan ti tikah Kawlram sung um Mizo le India ram um Mizo tin kan ṭhen…\nPosted on June 19, 2013 by vcth and saved under Thlirnak\nPublication Violation ti ding a theih maw? ti thu suhnak a um. Publication Violation ti ding in thil har zet a si. News pawl hmuahhmuah ih an suahmi permission ngah ṭheh a si ding na zum maw. Thaṭhimnak ah Celebrity website ih soiselnak (gossips) an ngan mi pawl hi paparazzi…\nComments Off on Wikileaks in Post Modern Media Hruang a Kau Ter / Continue reading →\nFalam Town Hall le Falam Club\nPosted on June 16, 2013 by vcth and saved under Thlirnak\nDr.Runbik Taithio Mizoram ah cun Aizawl ah Vanapa hall pi a um ih tu ahcun veng tin ah veng hall an nei thluh. Khawte lam khal ah in 250 um cin cun village hall an nei thluh. Annih fam cu a cozah in a saksak ih an van ṭha zet.…\nComments Off on Falam Town Hall le Falam Club / Continue reading →\nPosted on June 11, 2013 by vcth and saved under Thlirnak\nThuhmaihruai Israel or Jew miphun timi cu kan Chinmi pawl hrangah thil thar a silo. Chinmi tamsawn cu Christian kan si vekin Judah/Israel miphun ti cu tu le tu kan hna kiangih a leng ringring mi ṭongfang pakhat a si. Judah miphun pawl ih thaunthu kan zoh tikah mangbangza zet…\nPosted on September 9, 2012 by vcth and saved under Thlirnak\nUS Hrilawknak pi cu a rei hlan ah a thleng thlang ding (November). Democratic lam tla, Republican lam tla in mipi hnen ah thukam a phunphun an pek. An thukam thupibik pawl cu Hnaṭuan sersiam (Job Creation), Pursum leilawn dinsal (Economic Reform), American humhimnak, Fimthiamnak, harhdamnak le zathlang nun humhimnak…


A fapa pathai (gay) a si le silo hniksaktu Pacang pakhat – Buannel News\nA fapa pathai (gay) a si le silo hniksaktu Pacang pakhat\nDecember 14, 2018 Buannel News COLLECTION, HEALTH, Latest 0\nU.S ram ih um pacang pakhat cun a fapa cu pathai (gay) a si ding a ringhlel deuh ruangah thinhar zetin a um ih, YouTube channel pakhat hnen ah bawmnak dilin a fapa cu pathai (gay) a si le silo theih duh ah a hniksak ta riai. Tulai kan san tak hi cu aw.. mai’ fate rori hman nunsim ngam a sinawnlo, an duhduh ih um theinak an nei fawn, Nulepa tampi thin cu a zun duahdo ko.\nHi YouTube Channel hi fala tlangval duhaw laimi a rinum le rinumlo hniksaknak tipawl, nupi/pasal an rinum taktak maw tipawl hniksaknak hrang liolio ih tuahmi a si. Asinan hi pacang pa hin a fapa hrang a ruat tuk ruangah anih cun a nupi a rinum le rinumlo lam sisawn loin a fapa pathai (gay) a si le silo sawn a hniksak a si cu.\nA fapa lamleng lai cu fala pakhat an fial thup ih an kiangah Camera an ret thup, cutin fala cun tlangval cu cakhiarnak a neih le neih lo hniksak in a phunphun in a bia, tlangval cun fala a neih dahlo thupawl a sim. Cutin fala cun keimai’ hnen ah ra riak aw a tiih, a thlimthluai hnu ah tlangval cun a rak lungkim ve. Cui’ an biakawk lai pawl cu inn sung ihsin TV thawn a Pa cun a rak zoh ringring. A fapa pathai (gay) a si lo ti theifiangtu a pa cu a lungawi tukah um ngaihnak khal a thei lo.\nHivekin Pa in a fapa cu pathai (gay) a si ding rinhlel deuh ruangih hivek a tuahmi parah mi tampi in an sawisel ciamco. Mi ṭhen vethung cun a pa an uar ih an fak zet fawn. Nangteh a Pa hi mawh na ti maw, na uar sawn?\nThawngtla pawlin Thawngtla kiltu rapthlak zetin that Video\nKum 17 Tleirawl Fala in ek-inn sungah fa hring\nZo Hnahthlak Lanu, i loin... India ram ni tlakna lama Gujarat khawpui hluia Ahmedabad ah saruaka in hmehna hmunpui SPA chu march 2. 2019 khan ... posted on March 6, 2019\nHun Harsa Tak Karah Josep... Mizo Gospel Singer, Joseph a'n a harsatna a tawh mek hi sawi kher ngai lovin kan hriat vek ka ring ... posted on April 23, 2019\nThinzar Wint Kyaw bawli h... Myanmar model lakah sexy lam ih hmin lang hleice le amah kha uaraw ding tawk zetin a taksa ruangpum ṭha ... posted on December 3, 2018\nUSA Zofate tualthattu taw... USA Indianapolis a Nula Khuang Lian Pari chu December thla khan bawlhhlawh bawmah a ruang chhar a ni a, tu ... posted on February 6, 2019\nTawngtaipui tur a ngenna... Vawin chu Whatsapp lamah tawngtaipui tura sawmna ang rengin tihian mizoram lam atangin sms ka dawng ve ta rawih mai ... posted on April 12, 2019\nCopyright © 2019 | Buannel News by Free Chinland Today


FCFS In Christmas Sunah Gospel Concert Nei Ding - Chinland Today Media\nDecember 21, 2017 4:11 pm·0 comments\nFalam Christian Fellowship Singapore cun kum 2017, December 25, Christmas sunah Gospel concert a nei tum ih hlasaktu dingah Mai Far Men Par le Mai Van Nei Man sawm in țingțang tumtu ah Salai Zante, Praise & Worship hruaitu dingah Salai David New a sawm thu theih a si.\nHlasaktu ding le awnmawi tumtu ding pawl cu December 21 sunah Singapore an thlen ding thu theih a si. Christmas cu St. Andrew Junior College hall (kan dungih Chin Kum thar hmannak hmun) ah hlunghlai takin tuah tum a si.\n#Tuițum hi FCFS in Christmas ni ah Gospel concert a tuah veihnihnak ding a si. Kum 2015 Chistmas ah Salai Van Duh Thang, Mai Țial Rem Cin le Salai Peter Wright pawl sawm in Gospel concert an rak hmang zo.\nSingapore Ah Chin Gospel Singers Hrekkhat Christmas Hmang Ding\nSingapore Ah Chin National Day Hlunghlai Takin Hmang Ding!\nNew Delhi Ah CCYI Khawmpi Nei\nFalam Christian Fellowship Singapore(FCFS) Ah Gospel Concert Nei


Internet Marketing Thawn Hmeltheihternak | VCTH\nInternet Marketing Thawn Hmeltheihternak\nHome » V-Tech » Internet Marketing Thawn Hmeltheihternak\nBy vcth on March 8, 2012.\nInternet Marketing ti hi tulai Mino pawl lak ih a lar zet mi ṭong fang pakhat a si. Internet ih Pursum, dang lam deuh in kan sim a si ah cu ziang tin online in sum na hlawh thei ding ti a si. Internet Marketing kan ti ve ten kan mitthlam ih a cuang ding mi cu Sertu, Neitu – ṭultu – riantu, hih miphun pathum an si. Neitu le Sertu group pawl in an zur, ṭultu pawl in an lei. Zurtu le ṭultu karlak ih thil a remcang theinak ding ah zemdarhtu, riantu pawl in an rian (service an pek).\nInternet Marketing kan ti tik ah a hraung hi a kau nasa. iMarketing ti kau zet le thu lu tam zet lak ih sin ka mah thawn a remcang bik ding, a practical bik ding ti ih ka ruat mi thulu pahnih tanglang a duh.\nContent Marketing ti cu thu le hla (information), zuk, zuknung mawi zetzet, mi ih an theih duh mi an zoh duh mi pawl na pek. Na website, na blog ah man a nei zet mi information pawl na na tar lang, mi ih an duh mi zuk, zuknung hla pawl na nei ruangah ah mi tampi na website, na blog ah a lengtu na nei. Internet Marketing ṭong in cu “traffic” an ti.\nHih Content Marketing ah cu “No Traffic, No Money” an ti. Na content, na information pawl zohtu, leng tu na nei lole sum ngahnak lam zin a um lo. Ziangtin hih content pawl in Sum kan ngah thei ding. Hih content Marketing ih sum ngahnak cu Advertisement in a si.\nContextual Ads: Contextual Ads ti cu na website, na blog thawn a rem cang bik ding mi ads, tilarnak banners, links pawl a mah ten code na ret raungih a ra mi a si. Contextual Ads a pek tu company tampi an um cu pawl lak ah Google Adsense cu a lar bik. Yahoo! Publisher Network, Microsoft adCenter, Advertising.com, Smution, Adbirt ti pawl tla cu an lar ve nan Google Adsense an tluk lo. Hih C Ads nei thei ding in Website or Blog na nei a ṭul. Na Website, na blog in an Ads company ah apply na tuah ding. An site kha review an tuah ding ih a policy thawn a rem cang a si ah cu member sinak na ngah ding.\nChin le kawl web/blog thawn cu apply a theih lo, kan ṭong Google Adsense maw a dang company pawl in a thei lo, an area sung ah kan tel hrih lo. Nan approve an tuah mi web.blog na nei ah cu cu mi ads code pawl chin/kawl blog pawl ah ret theih a si ko.\nA tlang pi thu in Contextual ads pawl cu PPC (Pay Per Click) le Pay Per Impression tiin sum mi an pek. PPC ti cu na Website, na Blog ih an Ads pawl lengtu traffic pawl in an click le sum na ngah ding. A thup ten an Ads nangmah ten na click maw na rualpi pawl na click tivek a si le an lo dawi suak ding. Hih contextual ads pawl kha an mah le mah an humhualnak hrang Pay Per Impression ti in sum a pek. Pay Per Impression ti cu lengtu zaktek in, Google Adsense cu 1000 impression ah 1$ a pek. Impression mal zet ih Click sang zet tivek a um ṭheu raungah (doubt condition) CPC an tiih Click Per Cost, na impression le click kha milh aw ding in an zaran ter.\nText Ads: Na website, na blog par ih cafang parah link te automatic in a ra lang ding. Cumi link text kha visitor pawl in an click le sum na nbah ding. Text Ads a pek tu company pawl lak ah Infolinks le Kontera cu an hmin thang.\nManual Ads: Manual ads cu na website, na blog ih side bar, header, footer pawl ih hmun lawngnak ah tilarduh tu pawl in tla khat, zarh khat, kum khat ziangzat ti in an banner, text pawl an tilar.\nWebsite hmin thang tampi cu contextual ads a hmang lem lo, manual ads an duh sawn. Ziangah ti le contextual ads cu web.blog master in a duhduh in a control thei lo. Ads Company in automatic in a ra.\nHih marketing ih um daan cu TV program hrekkhat thawn an bang aw. TV program/Channel hrekkhat tla free in mi zoh theih ding in an pek. Nan tilarnak man in an nung. An program a lar deuhdeuh, mipi in an duh deuhdeuh le an tilarnak/Ads man a khung deuhdeuh. Hi content marketing ih um daan tla cu vek a si.\nNa content, na website, na blog hrangah ziangtin Traffic (lengtu) na ngah ding ti pawl, SEO (Search Engine Optimization), SEM (Search Engine Marketing) ti pawl neta ah kan rel leh ding.\nAffiliate Marketing ti cu mi thil zuar sak ruangah commission fee ngah mi kha si. Tulai leitlun company tampi in affiliate program an nei. Hih affiliate marketing cu online ih hmang a si vek in online lo ah tla hman a si.\nWebhosting Company pawl (Powweb, Blue Host, Dream Host, Godaddy, etc…), eCommerce pawl (eBay, Amazon, etc…), email service (Aweber, iContact, Constant Mai, etc… ), hih company pawl in Affiliate program an nei thluh. An thil na zur thei a si le commission fee na ngah ding. Ziang zah percent ti cu a company le an product ih par in a dang aw vivo ve.\nAffiliate Marketing thawn pehpar aw in Affiliate service a petu company pawl an um ve. Cu pawl lak ih a hmin thang mi pawl cu Click Bank, PayDotCom, CJ ti pawl an si. Product a nei tu pawl in hih Affiliate Companay pawl hnen ah a prodect an ap ih zuartu pawl in a duhtu hnen ah an zuar.\nTahṭhimnak ah Kei Salai A, Nang Salai B. Kei Salai ‘A’ in cabu uk khat ka ngan, Cabu thulu”Harhdamnak le Mawinak Rawl”. Khawi ah zuar ding ti ka thei lo, market ka hawl thiam lo. Curaungah affiliate company a si mi ClickBank ah ka ap. ClickBank in review an tuah hnu ah an Market Place ah an ret. Salai B cu Internet Marketer pakhat a si. Clickbank ih affiliate member pakhat a si. Thil zuar ding a hawl. Salai A ih ngan mi “Harhdamnak le Mawinak Rawl” ti a hmu. Hi cabu mipi in an duh ding a zum. Cui Cabu ih link, a mah member id um mi, te cu a lak ih a Facebook in maw, a website ah maw, a blog ah maw, email in maw a zuar. Zuar ngah mi sungih sin ClickBank in Salai A kha 50% a pek, Salai B kha 30% a pek ih amah ClickBank in 20% a co. Cucu Online Affiliate Marketing ih um dan a si.\nA dang Social Media Marketing, Email Marketing, Article Marketing ti pawl tla a um lai nan hi vial in kan Internet Marketing Hmeltheihternak cu ka cawl hrih ding.\n2 Responses to Internet Marketing Thawn Hmeltheihternak\nThang Tin Lian March 22, 2012 at 7:20 pm\nNa ngan tha tuk. Kan mino tampi in tuhnu reiloteah an mamawh leh vio ding. Hi thu thawn pehparaw deuh in, Paypal pawl leh online ih thilleithei dan leh online ih sum kuat awk thei dan lam tla run ngan leh aw la kan that hnem pi vio ding. Tunah ramdang kan laimi pawlin organazation phunphun ah paisa tam tham si lo, kuat ve duh si, tivek siseh la, Paypal account tivek neih ih a awl sam zia vek an thei hai ding nan. Atamtham kuatawk cu a har lo nan, malte lawng kuatawk duh tikah khawngawk len kan harsat siih, hivek tete in mit in vang ter ding ti ruahsannak thawn ka run lo request a si hi.\nvcth March 24, 2012 at 5:11 pm\nKan Rak zuam vivo ding, lungawi.


KALAY (RCH) COMMANDER, MILITARY COUNCIL- IN KAI – Thechinlandtoday\nKALAY (RCH) COMMANDER, MILITARY COUNCIL- IN KAI\nadmin September 7, 2021 Leave a Comment on KALAY (RCH) COMMANDER, MILITARY COUNCIL- IN KAI\nKalay Regional Command Headquarters (RCH) Commander Major General Than Zin Oo cu Kani khuaah ralkapin mipi 40 lenglo an thah cungcangah hremna pek an tum thu thu rel um nan tuah cuan eiruknak thubuai ruangah Military council thuneituten an kaih tak thu DVB-in tuni sun hlanah khan a tarlang.\nKan dung deuh ah khan KaNi hmunah military council ralkap battalion 44 leh 99-a force ziangmaw zat hmangin mipi 40 lenglo a rualin an thah ruangah, National Unity Government (NUG) cun war criminal thubuai hmangin leitlun court-ah khin (tazacuai) theihnak a buaipi rero a si.\nCutih rualin Kalay RCH hnuaiih ralkap15 pawl cu September ni 3 leh ni 4 hrawngah khan Kalay sim sak lam In-Chun, Sia-taw, Yishin khua kahawknak ih sin an rak tlan ho zo ih, Cumi cun thuneinak sang sawnte an ti thingheng nsaa tiin rel a um.\nTusun ah hin Loikaw Regional Command Headquarters (RCH) Commander Major General Thun Naing Oo khal military council lamin an kaih a si tiah theih a si, Major General Thun Naing Oo cu Loikaw-ih operation a neihnakah military council ralkap pawl cu a na sawn leh thi tam sawn an si theu ruangah, operation duty la serious lovah puhin hremnak pe dingin kaih an si.\nTuih an kaih mi, RCH commander-pawl hi January thla, thuneihnak lak hlan, aiawh dinhmun fangih ret mi, Naypyidaw region Commander General Thaun Hteih Swe te hi kawm ngeih aw zet mi an si ih, General Thaun Hteih Swe cu tu hlanah cun Sr. Gen. Min Aung Hlaia ih mi rin bik pakhat a si ih, Defense Commander-in-Chief si thei ding khawp ih mi theih hlawh zet mi a si.\nChin Pawlpi USA (CCUSA) chuan 2019-2020 Person of the Year an thlanna ah Benjamin Sum thlan a ni. →\n← Kan CDF pawl zong nih ral tha tein dir ko uh


Zo Ih Raal A Si? - Chinland Today Media\nJune 7, 2009 10:18 am·0 comments\nKei le ka Pa cu pumkhat kan si. – John 10:30\n– 2Sansiarnak 28-29\n– Johan 17\nChriatian zate hi Khrih ah pumkhat kan si. Asinan zumtu pawl ih nun daan le ttong daan in khawvel mi pawl in hmu thei lo dingin a dawnkham ttheu. Khat le khat karlak ah thubuai a um asile riahsiatza a si ih lungrual teih um asile thil ttha a suak thei ti atang ih thil cangmi pahnih in a fiangter thei.\nRaalkap tinbaw pahnih cu zaan ah an tong aw ih an do awk tikah raalkap tampi hriamhma an pu ih tinbaw a pahnih in a siat ttheh. Zinglam nisuak zawng ahcun cuih tinbaw pahnih ah Mirang thantar (flag) an taar veve ti raalkap pawl in an hmu ngah. Mah le mah an do aw ngah pangmi an rak si.\n1805 kum Tirepheka raaldonak hlan tuan deuh kum pawl ah Mirang tiraalkap hminthang Lord Nelson cu a raalkap bur sungah General le Captain an rem aw lo timi a thei. Cute pahnih cu an kut a kai awter ih an mit kha zoh tahrat in “khitawk ah raal a um” ti’n a ti. Lungrual teih an ttuan tlang tikah raal an neh thei.\nA hmaisa drama vek thotho in Christian pawl cu a caancaan ah mah le mah do aw phah in do dingmi raal ngaingai an do tikah raal an sung ttheu. Lungrual teih pawlkom awknak in Thlarau ah pumkhat sehla ziangtluk a ttha ding. Lungrual ding a ttulzet (Esther 4:3). Mah le mah do awk le neh awk hnakin raal doneh ding sawn ah thinlung re cio uhsi!\nThlarau Thianghlim Pathian,\nKan zate lungrual thei dingin in bawm hram aw;\nNa duhdawtnak luangliamter in,\nNa sungah pumkhat kan sizia khawvel mi in thei hngai seh.\nPathian in a fahniang pawl lungrual teih um dingin thu in cah a si.


Soursop Thingrah In Cancer Nathrik That Thei - Chinland Today Media\nSoursop Thingrah In Cancer Nathrik That Thei\nNovember 11, 2014 4:45 am·0 comments\nRamdang thleng pawl cun soursop rah thei lo kan um ka zum tuk lo. Soursop thingrah hi a thur sekso, thilthur duh hrangah cun a thaw ngaingai.\nSoursop in cancer nat cangtertu cells a kham thei ti a si. Cancer nat ngah hnuhnu cun, neih le siah, sum le pai zaten a vorhin kan vorh thluh hi a si. Asinan netabik ah cun siibawi pawlih lethmuaiuh(လက္ေျမႇာက္) thotho kan tong. Cancer nathrik hi a darhzai tuk hlanih damter theinak a um.\nAmerican ih kum note nunau pakhat cu a dam lo phahphah ih a theihawk tikah siibawi hnen a hmuhaw ih, a pumpi ah cancer nathrik a um thu thin nuam lo zetin an rak sim. Asinan tuamhlawm theih lo khop ih zual a si hrih loih Cancer Sign a um tifang a si ruangah tuamhlawm theih dinhmun a si thu s theih veten Cancer Siibawi thawn ronaw in an tuamhlawm.\nCancer nathrik sii le vai cu a man a khung tuk ruangah a tlin cawk loih natural sii hman theih a um pangah tiah a zingzoi. Netabik ahcun olsam zetih tuamhlawm theihnak sii pakhat a hmu ngah. Cutin siibawi pawlih fial vekin a tuamhlawm-awih atu ahcun a pumpi ih cancer cells a hlo verver thu amah ih hmuhtonmi mipi theihah a tlangzarh.\nSii ih ei dan;\n1) Soursop hnah , hnah 15 hrawng kha tidai khuat 8 thawn meisa fate in Nazi pakhat sung nuamten na soter ding.\n2) Cuih sii ti cu nikhat veithum, zing, sun, zan khuatkhat ten na in ringring ding.\n3) Zarhkhat sung nikhat veithum punghman na in hnu ah nikhat khuatkhat lawngin thlakhat sung na in peh thei.\n4) A hnah sii ih a țhat vekin a rah khal ei tam thei ahcun a țha.\nHimi Soursop hi pumpi cancer, rilpi cancer, dang/Or cancer tivek a thokpek cells pawl a that thei a si ruangah siivai man tampi cem țul loin na hman theimi a si.\nSource;Health / wellness web\nAnkha/Cangkha Hnah Thinthling Nat Hrang Sii Ah A Țha\nKuak In Mipa Ih Sinak A Tawiter\nNikhat Veikhat Kawlhang/Bawnthur Ei-nak In Phu Le Nau Inn Cancer A Kham Thei\nNitin in le ei thuhla ih cin ringring tlak\nButlak Vun In Si Tha Hmusuak\nAuthor: Mai Daidim


KAWHHRAN SUNG NUN SIM AWKNAK - Hre Mang\nKAWHHRAN SUNG NUN SIM AWKNAK\nIX. KAWHHRAN NUN SIM AWKNAK\nNunsim awknak le hrem awknak hi voi tampi kan thleidang thiam lo ttheu. Hrem awknak cu pakhatkhat in dan pahbal in thilttha lo a tuah ruangah a tthat theinak dingah le a sualman hremnak a siih daan vekin tuah mi a si.Nunsim awknak cu pakhatkhat kha Pathian dan vekin a nun lo ruangah a tthanak ding ruahsannak thawn nunsimnak asi. Baibal in zumtu pawl nunsim awknak a ttulzia le kan tuah hrimhrim dingmi a sinak thu pawl a sim. Tulai sanah khristian nun a tlahdah aw vivo ih kawhhran in sual duhtawk a centu zumtu kawhhran sungtel kha a zoh men tikah Baibal in a lotheihlo in a fialmi kawhhran mawhphurhnak cu ngaihthah menn asi.\nA. Nunsim awknak Baibal sungah kan hmuh thei mi pawl.\n1) (Khristian) Unau pai’ sual ( ziang sualnak asi ti fiangten a sim lo) Mth 18:15-18.\nHi tawkah nunsimnak in a tumtah mi cu a sualtu pai’ nun remtthatsal ding asi. Nun sim awkdan ding a zirh mi cu a hmaisa bikah mimal a sual ti theihmi kha a falin sim ding asi. Cumi ah a duh cuanglo ih a nun a thleng lo asile midang pakhatkhat (kawhhran upa maw zumtu ttha) sawmin nunsim ding asi. Cumi ah a duh cuang loih a sual zawm thotho a sile mipi hmaiah kawhhran ah za phuan ding asi. Mipi hmaiah a sualnak cu za phuan in rim dingah nunsim ding asi. Cui hnu khalah a sual thotho ih thusim a lunglo asile kawhhran sungtel (member) sinak ihsin dawi suak ding asi.\n2) Nupa sualnak, hamttamnak, milem biaknak, zuritnak, mi thangsiatnak,\nI Kor 5.\nNunsimnak in a tumtah mi cu remtthatsal (5:5) le thianternak (5:7) a si. A sual cu riahsiatnak asi zia langterin zumtu pawl kawm awknak lak ihsin dawisuakih pawl khal pawl kawm lo ding asi.\n3) Sualnak (Ziang sualnak ti a fiang lo) II Kor 2:5-11\nHi tawkah nunsim awknak ih tumtahmi cu a sual tupa remtthatsalnak (2:7) le kilhim awknak (2:11) asi. Cuticin nunsim hnuah thinlung thiangten a sir aw asi le a sual cu ngaidam in a riahsiatnak lakah hnem in tha pek ih duhdawtnak langer ding asi.\n4) Sual Kal 6:1\nNunsimnak in a tumtahmi cu remtthatsalnak (2;11) asi. Cutin nunsim tikah thlarau lamah unau vekin zoh in thin nem zetin le mah fimkhur zet cingin tuah ding asi.\n5) Zetnak ( II Tim 3:6-15), thulunglo\nNunsimnakin a tumtahmi cu remtthatsal ding asi. A umtudan zoh ringringin nun simding asi. Asinan ral vek si loin unau vekin nun sim ding asi. Cutikah sual thawn a buahcih awk sung cu pawlkawm ding khal asi lo.\n6) Thu felfai thei loin kawhhran upa le hruaitu sawiselnak I Tim 5:19-20\nA tumtahmi cu a sualtu thianfai nak le a kiangkap midang pawl khailin a tuah vek an tuah lo nak dingah ralrin pek nak asi. Nunsim tikah pahnih maw pathum maw theihpi tu umin sim ding asi. Asual zawm thotho asi le mipi hmaiah a sual cu phuangin nun sim asi ding.\n7) Tthentthek tu Tit 3:9-11.\nNunsimnak in a tumtahmi cu tthekdarh awknak lak ihsin kilven awknak asi. Cutin nun sim tikah voihnih tiang ralrinnak pek asi dingih pawl kawm awknak lak ihsin hnawn ding, pawlkawm lo ding asi.\nA tlun lamah kan hmuh thei vekin kawhhran sungah nunsim awknak cu a lotheihlo ih kawhhran rawngbawlnak pakhat a siih a thutlangpi pawl cu a hnuailam vekin a tawizawngin kan sim thei.\nKawhhran sungah nunsim awknak cu\n1) Kawhhran sungtel pawl cu unau vekin pakhat le pakhat a pehtlai aw mi Khrih taksa peng an si vekin siatnak tthatnak ah mai duhduh in nun theih asi loih Pathian duhdawtnak daan in a kaihhrem mi an si.\n2) Kawhhran sungtel zumtu zo vek khalin Pathian duhdawtnak daan in zumtu pakhat cio parah a phutmi nuntudan cu tuah famkim dingah mawhphurhnak an nei cio asi.\n3) Nunsim awknak in a tumtahmi cu kawhhran sungtel pakhatkhat sualnak ah a tlu se tu runsuak in a nun remtthatsal nak ding asi.\n4) Cutin tuah tikah nunsimtu lala khal sual lakah tlu se lo dingin fimkhur zetin tuah ding asi.\n5) Kawhhran sungtel pawl sual thawn hnawihnih aw lo dingin kilven awknak khal asi. Cun kawhhran zumtu pawl thlarau nun hrisel nei thei dingin kilven awknak le kaihhruai awknak asi.\nA tlangpi thu in kawhhran sungah nunsim awknak kan hmuh thei mi pawl cu\n1) Nupa sualnak I Kor 5:1-13\n2) Mimal thubuai rem lo mi Mth 18:15-20\n3) Tthentthek awknak Rom 16:17-18; Tit 3:10\n4) Zirhsual nak Kal 1:8-9; I Tim 1:20; 6:3-5; II Jn 9-11; Thup 2:14-16.\nB. Kawhhran sungah sual tuah a um na theih asile\na) Na thlahdah ahcun:\ni) rundam asi lo ding Jas 5:19-20\nii) sualnak thawn a nung ringring ding I JN 1:6\niii) Pathian in nun a sim men ding I Kor ``:30\niv) Pathian in a nunnak tiang a laksak men ding I Kor 11:30; James 1:14-15; I Jn 5:16.\nb) Nun sim aw la:\ni) nangmah mimal in sim hmaisa aw Mth 18:15; Lk 17:3. Na nunsimmi a lo ngai a sile na unau na runsuak asi.\nii) a sual zawm thotho asi ahcun mi pahnih maw pathum hmai ah simaw nunsim sal aw Daan 19:15; Mth 18:16. Na thusimmi a ngai asile na runsuak asi.\niii) a sual zawm thotho a sile kawhhran mipi hmaiah sim suak aw Mth 18:17; I Tim 5:20. Na thusim a lo ngai a sile na unau na runsuak asi.\niv) Cutik khalah a sual zawm thotho asile pawlkawm nawn aw hlah Mth 18:17; I Kor 5:5; II The 3:14-15; I Tim 1:20. Na thusim a ngai a sile na unau na runsuak asi.\nv) Cuticing cun a sual zawm thotho a sile zianghman theihpi nawn aw hlah Rom 16:17-19; II The 3:6. Cule a sir aw a si ahcun na unau na runsuak asi.\nCuruangah zumtu pakhatin a kiangkap ah zumtu unau pakhatkhatin sual a tuah rero hmu na cingin a zohmen asi ahcun a sual tupa vek thotho in a sual lo khal a sile a mawhphurhnak a tuah lo ruangah a sual ve thotho asi. Curuangah nunsim awknak cu kawhhran sungah tuah hrimhrim ding mi asi.


Christian Le Acozah - Chinland Today Media\nJune 22, 2013 3:20 am·0 comments\n”Cule annih in, “Kaisar‑ih zuk le hmin,” tiah an sawn. Cun anih in an hnenah, “Kaisar‑ih tapawl cu Kaisar hnenah pe uhla, Pathian‑ih tapawl cu Pathian hnenah pe uh,” tiah a ti.” (Mat. 22:21)\nBaptist kawhhran danglamhleicenak a pariatnakah kawhhran le acozah cawkpawlh lo ding ti mi a um. Cumi umzia cu leitlun ih in uktu acozah hi kan khristian zumnak le Bible thu kalh lo ih in uk a si ah cun an thu khal thlun thluh ding a si. Asinan kawhhran cu Bible ih in zirhdan vekin acozah thawn pawlkawmnak nei lo ding a si. Acozah khal in kawhhran cu a kilhim ding a si ko nan an hna ah a luhcilh lo ding, a hrawlh aw ve lo ding.\nI. ACOZAH CU PATHIAN DIN MI A SI\nPathian ih din mi thil pathum a um. A pakhat nak cu neihawknak asilole) insungsang hi a si(Sem.2:20-25). A pahnihnak cu kawhhran a si (Matt.16:18) ih, a pathumnak cu acozah hi a si.\nAdam le Evi in Pathian thu an ngai lo iih, Eden hmuan ihsin dawisuak an si hnuah fate an run nei(Sem.4:5). Minung hrangah thlun ding mi dan a um lo ruangah anmai duhdan cio in an feh. Cutin Noah tei insungsang siar lo cu bawrhhlawhnakin an khat(Sem.6:5-8).Tilik tla a thlen phah.Tilik ṭheh hnuah Pathian in Noah hnenah thlun ding mi Dan a pe(Sem.9). Cumi ah acozah ukawknak dan lam a tel. Misual cu thah ding mithat cu thah ve ding dan a tel(Sem.9:5,6).\nII. ACOZAH LAKIH KAWHHRAN MAWHPHURH\nSawmdawl ding a si (support it) – Rom13:1-7\n” Zokhal a tlunih thuneitu sangpawl hnenah tlulut seh. Ziangahtile, Pathian ih din lo mi thuneitu zohman an um lo. Thuneitupawl hi Pathian ih ruat mi an si. Curuangah zokhal thuneitu dotu cu Pathian din mi dotu a si. Cutiih a dotupawl\ncu anmah le anmah thuṭhennak an coawter ding. Ziangahtile, uktupawl cu hnaṭuan ṭha a ṭuantu hrangah ṭihnung an si lo. Thil ṭha lo a tuahtu hrangah cun ṭihnung an si. Thuneitu ṭihnak ihsin luat na duh maw? Thil ṭha tuah awla, thuneitu cun a lo lawm ding. Ziangahtile, thuneitu cu na hnenih thil ṭha tuah dingah Pathian siahhlawh a si. Thil ṭha lo na tuah asile ṭih aw. Ziangahtile, anih cun ralnam cu tumtah nei in a keng a si. Ziangahtile, anih cu thil ṭha lo tuahtu parih thinhengnak thlentu, phuleisamtu Pathian siahhlawh a si. Curuangah, thinhengnak ruang lawngah si loin sia le ṭha theihnak ruang khalah a hnenah tlulut uh.\nZiangahtile, cu mi ruangah cun siah khal kimten nan pe. Ziangahtile, thuneitupawl cu Pathian siahhlawh an si. Annih cun cu mi hrang roriah catbang loin can an pe. Curuangah leiba nan neihnak hmuahhmuah hnenah nan leiba cu pe uh. Siah nan bak asile pe uh. Ngunkhuai nan bak asile pe uh. Nan ṭihzah ding mi pa cu ṭihzah uh. Upat ding mi cu upat uh.” (Rom. 13:1-7)\nZiangtluk uktu acozah sia a si hmanah Pathian ih ruah mi le nemhngeh mi a si tho tho ti zumtu khristian cun a theih a ṭul.Thuneihnak cu Pathian hnen ihsi ra mi a si. Siar aw – Joh. 19:10,11. Khriatian cun acozah ih dil mi siah pawl khal rinum zetin a pe ding a si (Rom13:6, 7). Khristian mi zohman in hi mi thu ah tuah lo in um ding a si lo.\n2. Acozah thuneihnak hnuaiah tulutawk ding a si (submit to it) – Tit.3:1\n” Uktupawl le thuneitupawl hnenah tlulut dingin, an thu ngai dingin, thilṭha tinkim tuah dingih tiar cia dingin zumtupawl cu theihtersal hai aw,”( Tita 3:1)\nTit.3:1 in khristianpawl cu acozah thu thlun ding kan si zia a tarlang fiang nasa. Acozah thu thlun ding ti mi hin ralkap lam(hriamnam lam), thuṭhennak lam, hrilawknak lam khal a huap ṭheh. Hi mi thu ah hmang sual lo dingih kan ralrin a ṭul(John17:15).\n3. Upat ding a si (Honor it) IPet.2:13-17)\n“ Curuangah, milai tuah mi dan hmuahhmuah ah Bawipai ruangah tuhlutaw uh. Siangpahrang dan cu thuneitu sangbik a si khalle tuhlutaw uh. Thil ṭha lo tuahtupawl hrem ding le thil ṭha tuahtupawl lawm dingin siangpahrang ih a thlah mi ram uktupawl hnen khalah tuhlutaw uh. Thil ṭha nan tuah tikah miaapawl in thei lo ih thu diklo an ṭawng mi dai ko in nan tuah thei ding, cucu nan tuah dingah Pathian duh mi a si. Mizalenpawl vekin um uhla, asinan, nan zalennak cu sual khuhnak ah hmang loin, Pathian siahhlawh vekin um sawn uh. Mi hmuahhmuah upat uhla, unaupawl cu duhdawt uh. Pathian ṭihzah uhla, siangpahrang cu upat uh.” (1Pet.2:13-17)\nPeter in khristianpawl cu ram mi zohṭhim tlak kan si a ṭul zia a tarlang. Kan lung a kim maw kim lo si maw, khristian cun acozah cu Bawipa ruangah a thu ngai ding le upat ding kan si (IPet.2:17).\n4. Thla camsak ding a si (Pray for it) – ITim.2:1-6\n” Curuangah, a hmaisabikah, dilsaknak si seh, thlacamsaknak si seh, midang hrang thlacamsaknak si seh, lungawithu simsaknak si seh mi hmuahhmuah hrangah tuah uh tiah ka lo fawrh a si. Pathian ngaihsaknak hmuahhmuah le thil zahum hmuahhmuah tuah in, daite le remawtei kan nunkhawm theinak dingah siangpahrangpawl le thuneitupawl hmuahhmuah hrang khalah thla cam uh. Ziangahtile, himi cu in Rundamtu Pathian hmaiah a ṭha ih cohlan tlak a si. Pathian cun mi hmuahhmuah rundam ih an um ding le thutak an theih ding a duh. Ziangahtile, Pathian pakhat a um ih, Pathian le minung karlakah remnak Palai pakhat, Minung Khrih Jesu a um. Anih cu mi hmuahhmuah tlensalnak hrangah amah le amah a peaw. Cumi cu a tikcucan teah theihter a si,”(1Tim.2:1-6)\nKhristianpawl cun uktu acozahpawl an pianthar theinak dingah thla camsak ding kan si lawng si loin, 1Tim.2:2 ah zumtu khriatian cu ram mi si in hminṭha mi ka si ding thu a tarlang. Khriatianpawl cun acozah uktu hrangah Pathian lamhruainak ding hrang le Pathian kilhimnak ding hrangah le rundam an sinak ding hrangih thla kan cam ding athupi zet.\nHminisin: Dr. L. Duane Brown, Ph.D, Bidical Basis for Baptists cabu sungta lak mi a si.


Ninu Suahni Ihsin Nipa Jesuh Kharih Suahni Ah Lungawi Cibai.. -\nNinu Suahni Ihsin Nipa Jesuh Kharih Suahni Ah Lungawi Cibai..\nHornbill December 25, 2020\nBaibol sungah Jesuh kharih cu nipi thawn tahttimnak tampi aum.. Ninu um lo sehla milai pawl zianbtluk harsatnak kan ton ding.. Milai ih ruahsannak cu ” thaizing ninu a suah le ” tikhi asi ih Jssuh kharih ih ..\nnehtubik kharih asi zia le huham nei pathian asi zia pawl cu Ninu suah caan thawn tahttim ringring asi. kan lai ttong in ” Ninu ” tiin kan hman sannak cu Pathian le ho pawl( Pa Pathian, Jesuh Kharih Pathian le Thiang Thlarau ) cu Mipa ho pawl an si ih ” Ninu ” tiin kan kawh san hicu a hlanah thuanthu kan nei khal a si men thei..\nAD 325 Rom( Italy ) ram hi siang pahrang Constantine in a uk. A ram mi pi kha thuneih nak hmang in Christian ah a lut ter. Christian kha zumtu tha hnak in zum lo tu an tam deuh. Tamut ih suah ni le Ni pathian, thla pathian hrang ih puai ropi ngai ngai an tuah ni cu Jesu ih suah ni December ni (25) ah kan tuahding an ti ih ancohlan mi a si. Cui sin tu tiang kan tuah.\n*Christmas ah hin thilthar kan lei caw, sia, vok kan that nom nak phun phun kan tuah. December (25) ih Pathian thangthat a tha lo ti nak a si lo. Nidang khal ah thangthat dkng a si. Hi ni thengte ih kan lom ciam co hi khawsia ramhuai biak nak vek a si. Pathian a lung a awi kei maw? Pathian cun a ni le thla lom hnak in a mah lawm a duh deuh.\nChristmas can ah zu in a tam, taksa nomnak a tam, nupa sual nak a tam, rukruk a tam, sualawk vuak awk a tam, acident nak a tam ih khawsia biak nak vek a si. Kumkhat sung ah thla hleihnih a um ih December thla hi Pathian a thin nat can bik le a riah siat bik can a si ding.\n( Opinion ) December ni 25 cu Jesuh suahni tiah kan lawm, kan lungawi … Milai cu kan nunnak rengreng in Puai nuam pawl kan si.. Puai a um dah lo biaknak ah zonih hman an biak paih ding ka zum lo.. Minung sinak cu a mah pathian ih tuahmi asi.. Rul in Adam a bumni ihsin puai uar miphun kan cang tiin kan rel nan Jesuh kharih ruangah milai kan sinak hmuahhmuah cu rundam kan si zo.. ngaidam in thluasuahpek ding dinhmun kan thlen zo ih .. Christmas ah nuamtak in hman ding kan si sawn.. Ni pathian suahni tikhal le Ni aum lo ahcun milai pawl harsatnak ton ding a tam tuk..\nDecember ni 25 ah Jesuh kharih hnen ihsin lungawinak, duhdawtnak le rem daihnak pawl cu mipi karlak rung thleng hram sehlaw .. Ziangkhal le Thaizing ah Ninu a suah thlang ding..\nPrevious Post: 2020 Hrilawknak Ah U Than Htay Ih A Nehnak Thu, NLD In An Zum Lo..\nNext Post: Yangn : Rulpi A Leng An Pawt Ciamconak Sanbik ( 3 ) Aum.


Suu Kyi In Kawlram Ah Zamrang In Daan Tuahthatnak Neih Ding Dil - Chinland Today Media\nJune 4, 2012 6:32 am·0 comments\nSuu Kyi in kum tampi hnu ih a veikhat khualtlawngnak asi mi Bangkok a tlawnnak ah leitlun ih sumpai tuahtu upa pawl hnen ah Kawlram in ramdang mi sum ra tuah tu pawl hrang ah daan vek ih humhim awknak hnak in ‘daan thlun ding tha’ a neih a thu pi sawn ti in a sim hai.\n“Kawlram ih sumpai tuahtu pawl ralring uh – thuthennak zung thianghlim le amah tei’ a ding thei mi thuthennak zung a um thei lo asi ah cun sumpai tuahnak daan (investment law) cu a tang kai zik lo. Kawlram ah daan thazet kan nei ko nan a thianghlim mi le a thiarfihlim aw thei mi thuthennak a um thei hrih lo. Cu tivek a um hlan sung cu leitlun ah daan thabik nei hman seh la a tang kai lo” ti in Suu Kyi in a ti.\nRamdang company pawl cun Kawlram ih khuahkhirhnak ramdang pawl ih an hnukdawk awk tum mi khi ruangah leilung thil mankhung tamnak Kawlram ih sumpai tuah ding in an mitmei cia hai. Asinan Suu Kyi in nisuahnak lam Asia pawlkom tongawknak hmun ah a caan mal te sung ngah mi cu hmang in ramdang sumpai tuah pawl ih theih ding mi a sim hai. (Falam Times).


Solomon Menrihai In Ziangvek Hla Pawl A Sak Duh Ding? - Chinland Today Media\nFebruary 18, 2017 5:12 am·0 comments\nFalam Ruun Inn Tlun Kum Puai hrang Rajiv ih phuahmi “Ruun Inn Nuam” timi Solomon Menrihai ih a sak mi na rak ngai maw?\nRajiv in thungaithlak ih a ngan mi hla, Solomon Menrihai in lung kekkuai ih a sak mi hnakih hla ngai nuam dang teh, a tam pei maw!\nRajiv in hla a phuah ding ih, Solomon in a sak ding tivek phun in awnmawi ah an rak milaw ngelcel.\nA hnuai ah “Ruun Inn Nuam” timi hla ngai phah aw….\nSolomon ih aw rori hi cu, bawmtu a nei, petu a nei. Hriakculhtu a nei hrimhrim ko. Minung aw tlun ah aw dang mawi zet a tuah thei ringring. Fiang lemlo ih a sak khal le, aw thaamte cem theilomi a nei. Fiang zetih a sak khalle a fiang daan a fiang mawi fawn. Solomon ih a aw-rawl hleiceenak hi, a awnmawi lawngin a simfiang thei ding.\nA pianthar tikah Pathian thangthatnak hla lawng a sak ding timi thulenglawng ka rak thei, ka ui vek si, Pathian lam thil le a si fawn si. Tingaihnak ka theilo ih, love song cu a sak nawn lo ding ti’n, ka thinlung thlanmual ah ka rak phuum. Ui cu ka ui a si. Love song saknak dingah a aw khi, midang seuh le a theih fawnlo.\nCuti asile, Solomon in luangkuai hla pawl a sak nawnlo asile, ram hla tivek pawl teh a sak duh pei maw ti’n ka thinlung thlanmual ih ka vui liam hnu khalah ka seherh thotho. Thil dang siloin, Solomon ih aw vek khi cu a mankhung tuk ee! Falam ngaainak zaihla thawn a run sak sal tikah a ngaitu pawl thinlung a zun duh zet sal ding ka zum.\nTui tum Falam Ruun Inn Tlun Kum Puai ah Solomon Menrihai in hla a sak ve ding. Solomon in ziang vek hla a sak ding ti hnakin, a kiang naite ih a aw rak thei ngahtu pawl kha, dawt um za cu nan si. Solomon Menrihai cu a sunglam Pathian in a thleng danglam zo ti’n kan thei nan, Laimi hrangah a aw mawi daan te khi cu, kan thinlung sungah a riak camcin hrih ko ding!\nSolomon Khrih Menrihai Pathian Hnen Ah Lungawi\nRev. Dr. Hre Kio Ih Hakha Laihlum Pawl Hnen A Thucah Hi Ruah Tlak A Si


Malaysia hrang Australia ih hnatuan a harsa sinsin: - Chinland Today Media\nFebruary 17, 2010 2:44 am·0 comments\nHimi thuhla hi kan dung September 01, 2007 ihsin hmuitinmi a si zo ih, 2008 sungah economy tlaksiatnak ruangah zamrangzet in fehpi duhnak a um a si tiah a sim bet. Australia cun siizung (siibawi lenurse), engineering le mining (lungmeihawl laknak) lam ih mithiam (highly skilled worker) hrangah lawng hnatuannak visa pek a tum thlang ih, 2010 sungah Malaysia ihsin hnatuan ih luh a tumtu (applicant) mi 20,000 hnen khalah ‘fee’ an kuan cia mi pawl tla khirh saal (return) an si ding ti a si.\nAustralia acozah thuneitu pawl cun an ram ih hnatuan tampi cu a ram mi pawl hrangih humhim an duh thu le, Australia ram ih mino pawl zirhtu hnatuannak ih kaihruai theitu) vial ramdangmi hman a tum thu a sim. Hibangtukin 2008 ihsin Singapore cun economy ih tlaksiatnak a tong ruangah an ram ih Malaysia rammi 100,000 hrawng cu a kuat tlung ringring zo. – The Star\nHruaitu Thuthang dang siarbet\nMawtaw mawngtu hrang cawhkuannak tam ding: Malaysia\nThla khat sungah Iran mi 34 kai:\nMalaysia acozah in ramdangmi hnatuantu a ko saal:\nCabu nei lo hnatuantu kaih vivo tum: Malaysia\nMalaysia in kum 10,000 ih upa milai ruh hmusuak:\nAustralia in Kawlram hrang bomnak tuah tum:\nMai’ uico zoh thei lotu kaih a si:\nMisual dawitu palik pathum an thi:\nNauhak pasarih kap that pang:\nIran in missile pahnih tuah suak:


Joe Biden “Pa Pawl Nan Zaten Happy Father’s Day, Ka Pa Tello In >>> – Meifar\nJoe Biden “Pa Pawl Nan Zaten Happy Father’s Day, Ka Pa Tello In >>>\nJune 20, 2021 cu leiltun huap Father’s Day a si ih USA president ṭuanlai Joe Biden in leitlun pa zaten hnenah duhsaknak a hlan. USA president ṭuan zo pawlin pai ni hi an rak ruat thupi tuk dah lo ih pai ni ah duhsaknak khal an rak hlan dah lo.\nJoe Biden in “Ka pa in ‘nunau le mipa hrangah paṭha, nuṭha si aiin thil ropi sawn aum lo arak ti. Nitinten fale hrangih hnaṭuan rerotu pa pawl, nan zaten Happy Father’s Day…” tin a Instagram ah a tarlang.\nDecember 1972 ah Joe Biden ih nupi hmaisa Neilia Hunter Biden le a fanu kumkhat mi cu Christmas thilri lei dingin an bazar ih lamzin ah motor accident in an thi, cumi ṭum ah Joe Biden cu arak beidong tuk.\nAsinan, hringtu a pa ih thazang peknak ruangah thazang thar a ngahsal, a pa in “Mi pakhat ih hlawhtlinnak cu vei ziangzat a tlu ti aiin a tluknak ihsin a tho lohli maw ti hi a thupi sawn…” arak ti.\nJoe Biden le a pa Joseph R. Biden Sr. hi pafa nelaw zet an si ih an pehtlaihnak khal a ṭha, a pa Joseph R. Biden hi pacang ṭha zet a si. World War II hnuah hnaṭuannak anei nawn lo ih an tlusia thluh, Joseph R. Biden khal beidong in zu tama ah a suak lawk.\nAsinan, kumkhat hnuah a nupi le fanau pawl ruat in a zu tama sinak ihsin a thosuak sal ih hnaṭuan in a nupi fanau pawl cu a kilkhawi. Joe Biden in “Ka pa tello in Father’s Day ka hmang hmaisabik nak ding a si, August 2020 ah ka pa kum 95 mi in in thihsan. Ka pa in thildang aiin pacang ṭha sinak hi arak ngai thupi tuk” a ti. (Happy Father’s Day)\nRIP: Nauhak Kum 9 Mi Tili Ah Tla That


Traffic Zam Ah A Tang Ih A Zun Suak Tuk Ruangah 911 Hnenah Bawmnak A Dil Ih A Hlawhsam Bet – Meifar\nTraffic Zam Ah A Tang Ih A Zun Suak Tuk Ruangah 911 Hnenah Bawmnak A Dil Ih A Hlawhsam Bet\nOctober 26, 2021 admin Leitlun 0\nUS, Canada pacang pakhat cu traffic zam lakah a tang ih a zun suak tuk ruangah umngaihnak a thei lo. Kiangkap ah zunthawhnak aum lo ruangah a talbuai, a cemnak ahcun palik 911 a phone.\nAn biakawkdan: Palik: “911 kan si, meitat maw, ambulance na ṭul?” Pacang in “Hello… zangfahten ambulance ka ṭul tuk”. Palik “Ambulance na ṭul maw?”, pacang “Si leh lo, palik ka ṭul sawn”. Palik “Ziangsi na poihainak (emergency)?”, pacang “Umm…zianglo si, ka zun suak tuk ih ka hmai ih um motor pawl an feh thei lo”.\nPalik “Na zun suak maw?”, Pacang “Aw”. Palik “Na poihai (emergency) cu na zun suak maw?”, pacang “Aw”. Palik “Palik in ziangtin na zun suak cu an lo bawm thei ding?”. Pacang “Ka zun suak tuk ka lo ti”, Palik “Palik in na zun suak thuhla cu kan lo bawm thei lo, phone ka thlak ding” tin phone line cu a phit.\nThe Peel Regional Police department in an biakawknak aw (Audio clip) cu an tlangthan ih “Thil poimawh tuk lo ahcun palik pawl hi run phone nawn hlah uh, himi kan biakawk sungah midang in thil poimawh tuk ih in rak be duh an um men thei. An nunnak tla a hlo man men thei” tin ralrinnak thu an suah. (#New York Post)\nA Fapa Tlawngkainak Ah Tin An Inn A Zuar Hnuah A Fapa In A Tlansan


Social media ih Zuk na thlah peih tuk mi hin Hivek dinhmun ah a lo thlen thei | Falam Online Media\nSocial media ih Zuk na thlah peih tuk mi hin Hivek dinhmun ah a lo thlen thei\nOnline ah neihsiah lang ter ruangih inn boh, thilfir, rob tuar a ni ni in an tam vivo ih cu pawl lak ah England ram mi Kieran Hamilton khal a tel ve.\nZaan khat cu a umnak Manchester inn ih a it lai ah thawmvang a thei ih a ṭhang dukdi. Sualawk hmang ui tum pahnih a zuat mi an sual aw lala ah a ruat ih zoh dingin a ding ciah ah karbak ih kai so awnthawm a thei. Amah cun ui an sual aw ih a khum nak bawm sung in a suak mi thawmvang si ding ah a ruat.\n“Kez” tiih koh mi, kum 21 mi Kieran Hamilton cun thawmvang suak nak lam a va pan cu naamtong sau keng mipahnih a tong dukdi. Cute pahnih cun “na paisa, na kolmi riittheihsii le na nazi in pek lohli aw” ti`n an hringhro ciamco.\n“Instagram ah ka neihsiah lang ter in ka post aw ṭheu ruangah naam dawt ka tuar” tiah Kez cun a hmuhton mi cu TheVerge hnen ah a sim ih “ka inn cu hremaw ciamco hnu ih mithatnak hmun a bang phah thluh” a ti.\nAmah hi suakthawn Tlawng kai lai ih Tlawng suahsan a si ih council estate sung ih inn luah a si. Phone dawr ah hna a ṭuan ih paisa laklut dan Youtube ihsin a zir phah rero. Cutin paisa laklut danding boruak hai a thiam thok ih paisa khawl mi khal a nei thei phahphah.\nA post shared by WHOSTHATGURU / KEZTHEGURU (@whosthatguru)\nAmah cun thlakhat ah £50,000 laklut thei in a rel aw ih invesment tuah dan khal a thiam ruangah paisa laklutnak a nei tam sinsin.\nCutin motor, nazi mankhung, hnipuan ṭha tivek a lei thok thei ih milian vek ih a khawsa mi cu Instagram le Twitter ah a thlah ringring. Paisa tam zet cemliam ih Holiday a feh lai tivek khal live in a thlah ṭheu.\nThilmankhung hlir thawn nuam zet ih a khawsa mi cun a umnak veng hnen le a rual pi pawl a ti mangbang thluh. Tikcucaan reilo te sung ah ziangtin paisa hizetzet a nei thei ti`n mino pawl in an rel celcel ih thilthup pakhatkhat tuah mi a nei si ding titiang in zumnak an nei.\nKez cun “Mizaran hnak ih niam innsungsang ihsin ṭhanglianmi ka si ruangah mi ṭhen khat cun reittheih thawn pehpar aw mi tuahthup nei lo seh la hivek in a neinung lo ding ti`n an ruat. Cutin ka thuhla cu a thang vivo ih an mah le an zumnak cio relsuak in zuk ka post mi ah comment an ngan ṭheu” a ti.\nKez zumnak ahcun mipahnih rori ih rob a tuar mi cu a thuhla online ih an zum nak an ngan celcel mi ruangah siding a zum. “Curuangah siding. In rob tu pahnih cun ‘na safe (paisa le thilmankhung tivek retṭhatnak bawm him) ong aw’ in ti, riitheihsii hawl in ka itphah khal an let thluh. Atak ahcun safe khal ka nei lo ih riitheihsii khal ka zuar lo” ti`n Kez cun a sim ih “cutin, online ihsin thuthang diklo thei tu mipahnih cun in rob” a ti.\nKum 2018, zirzoinak ih hmuhsuahmi vek a si le UK ram ih inn boh tuar mipum 12 lak ih mipakhat cu online ih neihsiah langter ruangih buainak tong an si, ti a si.\nZirzoinak dang pakhat an tuah mi khal ah tulai inn boh hmang zaṭek 78 cun social media hi inn an boh ding mi duhhrilnak ah an hmang ih online tracking method hmang in inn an boh ti a si.\nUS ram ih inn boh hmang group pakhat khal in art mankhung kol pawl cu social media hmang in an track ih an mah duhzawng le caanṭha bat in olsamten thilmankhung an fir ṭheu. Huston ih cozah hnaṭuan mipakhat khal Andy Warhol hmang in a inn ih live art gala a tuah hnu ah a neih mi thilmankhung pawl cu olsamten an fir sak a si.\nFootball lek thiam John Terry cun a follower mipum 3.4 million hnen ah a sung le pawl thawn holiday an feh thu le a sungte pawl thawn cuvek caan ṭha hmang tlang thei mi asunglawi zia a fan pawl hnen ih a sim ruangah an um lo caan bat in misual pawl cun inn an boh sak ih £400,000 man thilmankhung an fir sak.\nKim Kardashian khal 2016 kum ah a instagram thawn an track ih Holiday a feh nak Paris khuasung sunlaipadir rori ah palik hnipuan hruh mipanga in meithal thawn an rob ih a neih mi thilri an long thluh hnu ah ek-inn sungah an kharhkhum ta. Cuih ṭum ih a hmuhtonmi ruangah Instagram ih zuk a thlah dan khal a thleng phah thluh.\nKez khal cu, culai ah milian ciamco a si lo nan neinung zet vek in social media ah a theh laraw ciamco ruangah a nunnak tiang a sung phah zik a si.\nCuih zaan, mipahnih in an rob zaan ah Kez cu a ban ah naamte thawn an at ih a laptop, phone, paisa le a uico Rambo an fir sak a si.\n← Covid 19 mina pakhat hmusuak bet, Falam ah Covid 19 mina 4 an um\nAn khuapawh deuh thawn in Covid 19 nat an nei, Mipakhat lawng a him →\nBeirut Tipikap godown puak ruangih Mit Caw an tam\nAugust 18, 2020 August 18, 2020 Ni Hnem Sung 0\nIsrael : Tel Aviv khualai takah SiiChauch (Weed) an Vorh – VIDEO\nKan vuiliam hnu khalah ka Nu thih thu ka Pa kan sim ngam lo